
Sfinţii mucenici Hrisant şi Daria 
(19 martie) 





Sfinții Hrisant şi Daria au trăit în secolul al III-lea. Hrisant era originar din Ale- 
xandria, iar Daria, din Atena. Pentru că Hrisant s-a convertit la creştinism, tatăl lui, 
senatorul Polemon, gândindu-se că fiul său prin căsătorie îşi va părăsi noua cre- 
dinţă, i-a găsit-o pe Daria. După ce s-au căsătorit, Daria a fost convinsă de Hrisant 
să treacă la credinţa creştină şi să trăiască împreună în feciorie. Fiind pârâţi la 
prefectul Celerin, acesta i-a dat în seama tribunului militar Claudiu, ca să le cer- 
ceteze credinţa. Acesta i-a chinuit cu multe feluri de cazne şi, văzându-le curajul cu 
care le răbdau, au crezut în Hristos împreună cu soția lui, Ilaria şi cei doi fii ai lor, 
Iason şi Mavru, dar şi cu toţi soldaţii din subordine. Toţi au murit ca mucenici. 

Evanghelia şi Apostolul zilei 





14. Voi sunteţi lumina lumii; nu poate o cetate aflată pe vârf de munte să se 
ascundă. 

15. Nici nu aprind făclie şi o pun sub obroc, ci în sfeşnic şi luminează tuturor 
celor din casă. 

16. Aşa să lumineze lumina voastră înaintea oamenilor, aşa încât să vadă faptele 
voastre cele bune şi să slăvească pe Tatăl vostru Cel din ceruri. 

17. Să nu socotiți că am venit Să Stric Legea sau proorocii; n-am venit Să Stric, ci 
să împlinesc. 

18. Căci adevărat zic vouă: Înainte de a trece cerul şi pământul, o iotă sau o 
cirtă din Lege nu va trece, până ce se vor face toate. 

19. Deci, cel ce va strica una din aceste porunci, foarte mici şi va învăţa aşa pe 
oameni, foarte mic se va chema în Împărăţia Cerurilor; iar cel ce va face şi va 
învăţa, acesta mare se va chema în Împărăţia Cerurilor. 


Apostol 





Fraţilor, 


1. De aceea şi noi, având împrejurul nostru atâta nor de mărturii, să lepădăm 
orice povară şi păcatul ce grabnic ne împresoară şi să alergăm cu Stăruinţă în 
lupta care ne Stă înainte. 

2. Cu ochii aţintiți asupra lui lisus, începătorul şi plinitorul credinţei, Care, 
pentru bucuria pusă înainte-l, a suferit crucea, n-a ţinut seama de ocara ei şi a 
şezut de-a dreapta tronului lui Dumnezeu. 

3. Luaţi aminte, dar la Cel ce a răbdat de la păcătoşi, asupra Sa, o atât de mare 
împotrivire, ca să nu vă lăsaţi osteniţi, Slăbind în sufletele voastre. 

4. În lupta voastră cu păcatul, nu v-aţi împotrivit încă până la sânge. 

5. Și aţi uitat îndemnul care vă grăieşte ca unor fii: "Fiul meu, nu disprețui 
certarea Domnului, nici nu te descuraja, când eşti mustrat de El. 

6. Căci pe cine îl iubeşte Domnul îl ceartă şi biciuieşte pe tot fiul pe care îl 
primeşte”. 

7. Răbdaţi spre înţelepţire, Dumnezeu se poartă cu voi ca faţă de fii. Căci care 
este fiul pe care tatăl său nu-l pedepseşte? 

8. Iar dacă sunteţi fără de certare, de care toţi au parte, atunci Sunteţi fii 
nelegitimi şi nu fii adevăraţi. 

9. Apoi dacă am avut pe părinţii noştri după trup, care să ne certe şi ne Sfiam de 
ei, oare nu ne vom Supune cu atât mai vârtos Tatălui duhurilor, ca să avem 
viaţă? 

10. Pentru că ei, precum găseau cu cale, ne pedepseau pentru puţine zile, iar 
Acesta, spre folosul nostru, ca să ne împărtăşim de sfinţenia Lui. 

In această lună (martie), ziua a nouăsprezecea - Pomenirea Sfinţilor mucenici 
Hrisant şi Daria (Minei) 





La Vecernie 


La Doamne, strigat-am..., se pun stihirile pe 6: trei ale Triodului şi trei ale 
mucenicilor, glasul al 4-lea : 


Podobie: Dat-ai semn celor ce... 


Strălucirea cunoştinţei celei dumnezeieşti, primind înlăuntru, te-ai luminat cu ochii 
inimii tale înțelepte, şi cu înţelepciune ai părăsit întunericul înşelăciunii, şi ai 
mărturisit pe Hristos Domnul tuturor, ca a luat trup. Drept aceea împuternicindu-te, 
cu puterea Duhului, te-ai arătat mai presus decât muncile, prea lăudate Hrisante. 


Amăgirile vrăjmaşului şi aprinderile dezmierdării ca un păianjen le-ai socotit; şi 
întunecoasă închidere suferind, cu dumnezeiasca strălucire te-ai luminat, şi stând în 
mijlocul împuţiciunii, te-ai umplut de bună mireasmă înţelegătoare, şi ca un prea 
ales aducător de mireasă, ai adus lui Hristos mireasă fără prihană, pe ceea ce se 
sârguise a te prihăni pe tine, Hrisante. 


Rănitu-te-ai de dragostea cea prea dulce a Ziditorului şi desăvârşit te-ai abătut de la 
nedumnezeirea înşelăciunii, şi ai intrat înlăuntrul dumnezeieştii Cămării Mirelui, 
făcându-te mireasă lui Hristos prin multe chinuri ale trupului, Daria cea cu nume 
mare, dumnezeiescule vas al Duhului, înfrumusețarea pătimitorilor, şi strălucirea 
fecioarelor. 

Slavă... Și acum... a Născătoarei 
In patul lenevirii zac prea curată, şi cu trândăvire îmi petrec viaţa, şi de vremea 
sfârşitului meu mă tem, nu cumva şi prea cumplitul şarpe, ca un leu fără milă va 
rupe smeritul meu suflet Născătoare de Dumnezeu. Pentru aceasta mai înainte de 
sfârşit, cu a ta bunătate întâmpinându-mă, ridică-mă spre pocăință. 
A Crucii, a Născătoarei 
Preacurata Stăpână văzând omorât pe Hristos şi ca un Stăpân omorând pe viclea- 
nul, plângând lăuda, pe Cel ce a ieşit dintru cele dinlăuntrul ale ei, şi de îndelungă 
răbdarea Lui minunându-se, striga: Fiul meu prea iubite! Nu uita pe roaba Ta, nu 
zăbovi doritul meu, lubitorule de oameni. 
La Utrenie 
Canonul Sfinţilor, şi al Triodului după rânduiala lor. 
Canonul mucenicilor 
facere a lui chir Iosif 


Cântarea 1-a 


Irmos: Adâncul Mării Roşii cu urme neudate, pedestru trecându-l Israil cel de 
demult, cu mâinile lui Moise în chipul Crucii, puterea lui Amalic în pustie a biruit. 


Cu cununa strălucitoare mai mult decât aurul împodobindu-te mucenice şi cu fru- 
musețile muceniciei strălucind, stai înaintea Stăpânului, rugându-te pentru noi, ca- 
re te cinstim pe tine, vrednicule de minune. 


Rănitu-te-ai de darul cel prea dulce al Ziditorului mucenice, şi trecând cu vederea 
cele veselitoare ale vieţii, toată plecarea inimii tale o ai dat, Celui dorit prea cu 
osârdie Hrisante. 


Slavă... 
Cu credinţa împlătoşându-te, ai surpat pe cel cu multă măiestrie, care punea 


înaintea ta mucenice, amăgirile dezmierdării celei femeiești, şi te-ai făcut cinstit 
vas al curăției Hrisante. 


Ar Dr De De De de De Dr De De De e dr Dr Dr De De De e de dr fr A A 


Xp XP XP IP IP ID E E 30 30 3 2 DP 2 E E 30 30 30 IE De DP E IE IE E E XX 


De De de De Dr De De De De De De Dr Dr de De De dr De Dr Dr dr de de dr dr d 


Xp XP XP XP IP 2 DE 2 E 30 E 3 2 2 2 2 e 30 E IE IE 2 E E XX 


Și acum... a Născătoarei 

Cel neapropiat cu firea cea dumnezeiască, apropiat mie S-a văzut, trup luând din 
tine Fecioară, de care Daria dorind, cu răbdare a pătimit şi s-a adus Lui ca o 
mireasă. 

Cântarea a 3-a 


Irmos: Veselească-se de tine... 


Aur ispitit prin focul muncilor te-ai arătat, purtând pecetea patimilor celor împă- 
răteşti Hrisante. 


Părăsind bârfirea ritorilor, te-ai făcut vânător oamenilor, cu împletirile ucenicilor, 
Celui ce prea luminat te-a înţelepțit pe tine Hrisante. 


Slavă... 


Părăsind dorirea trupului, te-ai plecat, Celui ce te primea mireasă, prin cinstită 
credinţa lui Hristos, prea înţeleaptă. 


Și acum... a Născătoarei 


Născându-se lisus cu trup dintru feciorescul pântecele tău, Preacurată, îşi logo- 
deşte luişi mireasă curată, pe Daria muceniţa. 


Irmosul: Veselească-se de Tine Biserica Ta Hristoase, strigând: Tu eşti puterea 
mea Doamne, şi scăparea şi întărirea. 


Sedealna, glas 3: 


Podobie: De frumuseţea fecioriei tale şi de prea luminată curăţia ta Gavriil mi- 
rându-se, a strigat ţie, Născătoare de Dumnezeu: Ce laudă vrednică voi aduce ţie? 
Sau cum te voi numi pe tine? Nu mă pricep şi mă minunez! Pentru aceasta, precum 
mi s-a poruncit, strig ţie: Bucură-te, ceea ce eşti plină de har. 


Dorit-ai de frumuseţea cea prea frumoasă, şi frumuseţile cele văzute le-ai trecut cu 
vederea, prin cuvintele tale cele aurite mucenice. Şi ai adus lui Hristos pe Daria cea 
slăvită, care a suferit patimi, şi a ruşinat pe tirani. Cu care împreună Hrisante 

fericite, pe noi pe toți ne pomeneşte, cei ce cu credință săvârşim pomenirea 
voastră. 


Slavă... Și acum... a Născătoarei 


Ca o viţă nelucrată, Fecioară, Strugurul cel prea frumos l-ai crescut, Cel ce izvo- 
răşte nouă vinul mântuirii, care veseleşte sufletele şi trupurile tuturor. Pentru 
aceasta pe tine ca pe o pricinuitoare a bunătăților fericindu-te pururea, cu îngerul 
strigăm ție: Bucură-te, cea plină de daruri. 


A Crucii, a Născătoarei 


Moarte de ocară prin răstignire ai răbdat de bunăvoie Îndurate. Pe care văzându-te 
Hristoase ceea ce Te-a născut pe Tine, se rănea zicând: Vai mie Fiule, ce taină 
străină este aceasta? Cu ale căruia rugăciuni, pentru bună îndurarea milei tale, 
Unule prea bune lubitorule de oameni Doamne, milostiveşte, şi mântuieşte lumea, 
Cela ce ai ridicat păcatul lumii. 


Cântarea a 4-a 


Irmos: Ridicat pe Cruce văzându-Te Biserica pe Tine Soarele dreptăţii, a stătut 
întru a sa rânduială, precum se cuvine strigând: Slavă puterii Tale, Doamne. 


Strălucirile Duhului strălucind întru curată inima ta mucenice, te-au făcut cu totul 
luminat pe tine, cel ce cu osârdie strigai: Slavă puterii Tale, Doamne. 


Cu nestricăcioasă haina dumnezeiescului dar, cea de sus ţesută, Făcătorul te-a 
îmbrăcat pe tine, cel ce fără prihană ţi-ai păzit trupul fericite, şi ca pe un biruitor te- 


a încununat. 


Prin vitejia inimii, îndulcindu-te de neasemănată frumuseţe dumnezeiască, ai scu- 
turat dulceţile trupului, şi cu bucurie ai săvârşit calea muceniciei tale Hrisante. 


Slavă... 
Indumnezeitu-te-ai purtătorule de chinuri, după împărtăşirea unirii celei făcătoare 
de Dumnezeu, şi întru cămările cele cereşti te-ai sălăşluit bucurându-te, ca o mi- 


reasă curată a Stăpânului făpturi. 


Și acum... a Născătoarei 

Păzindu-te pe tine Fecioară după naştere, ca şi mai înainte de naştere prea curată, 
S-a întrupat din tine, Cel neajuns cu mintea, aducând luişi mireasă pe Daria, 
muceniţa. 


Cântarea a 5-a 


Irmos: Tu, Doamne lumina mea în lume ai venit, Lumina cea sfântă, care întorci 
dintru întunericul necunoştinţei, pe cei ce Te laudă pe Tine cu credinţă. 


Făcându-ţi mintea mai presus de cele materialnice purtătorule de chinuri, şi le- 
gându-te ai dezlegat răutatea vrăjmaşului, fericite. 


Iubit curăției făcându-te prea sfinţite, dragostea cea aprinsă a fecioarei, o ai mutat 
spre Domnul prea lăudate. 


Slavă... 


Văzând pe tiranul despicându-se, şi cu picioarele călcându-se, prin cuget vesel 
slăveai pe Stăpânul, fericite Hrisante. 


Și acum... a Născătoarei 


Cine poate să tâlcuiască taina ta, o Preacurată, căci mai presus de cuget şi de 
cuvânt ai născut pe Dumnezeu Cuvântul îndoit în fire. 


Cântarea a 6-a 
Irmos: Jertfi-voi ţie... 


Când erai închis în lăcaş prea întunecos, unde lăudând pe Stăpânul, tuturor, lumină 
din cer înconjurându-te, te-a luminat cu totul prea fericite, Hrisante. 


Avându-te pe tine Roma ca pe o stea aurită, proslăvită cu cinstită mucenicie, se 
împodobeşte prin luptele şi cu dumnezeieşti minunile tale Hrisante. 


Slavă... 


Arătându-te muceniță Darie fecioară frumoasă prea împodobită, şi prea aleasă, te- 
ai făcut mireasă Cuvântului celui prea frumos, prin tot felul de chinuri ale trupului. 

Și acum... a Născătoarei 


Ca pe un prunc tânăr te-a născut Fecioara pe Tine Cuvântul cel mai-nainte de veci, 
de care dorind fecioarele, pe urma ei s-au adus ca nişte mirese Ţie, Impăratului tu- 
turor. 


Irmosul: Jertfi-voi Ție cu glas de laudă Doamne, Biserica strigă către Tine, de sân- 
gele dracilor curățindu-se, cu sângele cel curs prin milostivire din coasta Ta. 


Condac, glas 2: 
Podobie: Cele de sus căutând de tot necazul ne izbăvim, de Dumnezeu Născătoare. 


Luminători luminoşi arătându-vă dumnezeieşti mucenici Hrisante şi Daria, şi cu 
lumina minunilor Străluciţi toată făptura, risipind pururea noaptea cea adâncă a 
neputinţelor, şi rugându-vă lui Hristos, Unuia Dumnezeu, să ne dăruiască nouă 
mare milă. 


Sinaxar 
Intru această lună în 19 zile. Pomenirea Sfinţilor mucenici Hrisant şi Daria. 


Stih: Hrisant şi Daria în ceruri viețuiesc cu adevărat, 
Deşii vieţuind în groapă intrând duhul şi-au dat. 
In a nouăsprezece pe cea de un pat însoţire, o a îngropat. 


Aceştia au fost în zilele împăratului Numerian; însă Hrisant era din tată anume 
Polemon, din Alexandria boier de sfat, iar Daria era de la Atena. De aceea Hrisant 
era învăţat spre dumnezeire de oarecarele creştin, şi botezându-se, propovăduia de 
faţă pe Hristos. 


Drept aceea l-a închis tatăl său. Şi neputându-l întoarce nicicum, l-a însoțit cu o 
fecioară frumoasă trimițând de o au adus de la Atena, anume Daria, în chip ca 
acela, ca să-l facă să-şi lase credinţa creştinească pentru dragostea ei. 


Iar ea în loc să-l întoarcă pe el, mai curând s-a întors. Şi lepădându-se de păgâ- 
nătate, a primit Sfântul Botez, şi şi-au păzit fecioria amândoi nestricată. 


Drept aceea i-a pârât la eparhul Chelerin şi i-a dat la întrebare pe seama lui Claudie 
tribunul şi căpetenia de oaste, şi el muncindu-i cu multe feluri de munci, şi văzân- 

du-i că biruiau, şi nu băgau în seamă muncile, şi-a schimbat şi el gândul şi a crezut 
în Hristos, împreună cu Ilaria, femeia sa şi cu doi fii ai lor, lason şi Mavros, şi cu 
slujitorii ce erau sub ascultarea lui, mai pe urmă au luat şi cununa muceniciei, în 
nouăsprezece ale lui martie, însă pe Claudie legându-l cu o piatră l-au aruncat întru 
adâncimea apei. lar feciorilor lui cu slujitorii lor dimpreună li s-au tăiat capetele. 


Iar pe Hrisant şi pe Daria, i-au băgat într-o groapă şi i-au îngropat băgând pământ 
peste dânşii, de i-au împresurat şi şi-au luat sfârşitul muceniciei. 


Tot în această zi, Sfântul Claudie tribunul aruncat în mare S-a săvârşit. 


Stih: Claudie fugind de marea înşelăciunii, 
De cei înşelători se arunca înlăuntrul mării. 


Tot în această zi, Sfânta muceniţă Ilaria, a aceluiaşi femeie, prin sabie s-a 
Săvârşit. 


Stih: Iaria capul cu sabia fiindu-i tăiat, 
Prea veselă faţa lui Dumnezeu o vede arătat. 


Tot în această zi, Sfinţii mucenici Iason şi Mavros, ai lor fii, de sabie s-au 
săvârşit. 


Stih: Lui Mavros împreună şi frăține-său capul i se taie. 
Având şi lason cu fratele său asemenea cugetare. 


Tot în această zi, Sfântul mucenic Pagharie 


Stih: Pagharie cu tot darul era îmbogățit. 
Pe care darul lui Dumnezeu, spre tăiere l-a întărit. 


Când împărăţea Dioclețian şi Maximian în Roma cea veche, toată lumea era plină 
de înşelăciunea idolească, şi tot cel ce se mărturisea pe sine creştin nu numai se 
lipsea de toată averea sa, ci încă şi de viaţă, după ce mai întâi suferea feluri de 
munci. 


Deci atunci era oarecare Pagharie cu numele, din latura Uzanilor, din cetatea 
Vilapati, creştin din strămoşii săi, bărbat înalt de stat şi frumos, care ducându-se la 
Roma s-a împrietenit cu Dioclețian, pentru care s-a făcut şi cel întâi boier a 
sigelitului, şi foarte mult era iubit împăratului, încât pentru multa dragoste ce avea 


Ar Dr De De Dr de De Dr Dr De De De Dr Dr Dr De de De de de dr fr A A 


Xp XP XP IP 3 ID E e 30 IE 3 2 2 2 E E 30 E 30 IE De DP E IE IE E E XX 


Die De de De Ar De De De De De De Dr Dr de De De dr De Dr Dr De de de dr drd 


Xp XP XP XP 3 IE 2 E 30 E 3 2 2 2 2 E 30 E IE IE 2 E XX 


între ei, Pagharie vai ! s-a lepădat de credinţa lui Hristos, şi s-a făcut de un cuget cu 
împăratul. Pentru care a poruncit împăratul, ca să ia Pagharie tot anul feluri de lefe 
de la împărăție, unele cu hrisoave, iar altele cu singură împărătească poruncă, ca 
prin acestea, să aibă tot câştigul şi odihna. 


Despre care înştiințându-se fericita sa maică şi sora sa, mai întâi prin scrisoare, îl 
sfătuia pe el ca să aducă întru a sa pomenire frica lui Dumnezeu, iar apoi înfri- 
coşata aceea judecată, prin care adeverea lui ca să cunoască, că cei ce au cunoscut 
pe Hristos şi cu îndrăzneală l-au mărturisit înaintea împăraţilor şi a domnilor, ce 
fel de făgăduinţă au luat, precum dimpotrivă, cei ce au tăgăduit şi s-au lepădat de 
dumnezeirea aceluia, ce fel de osândă au luat, să nu-i fie necunoscut. Pe lângă 
acestea, i-a scris şi Cuvântul Domnului ce zice: Că de va dobândi omul lumea 
toată, şi-şi va pierde sufletul său, nu va afla dobândă deopotrivă, cu paguba 
sufletului său. 


Acest fel de scrisoare primindu-o Pagharie de la maică-sa şi citindu-o, venindu-şi 
întru sine, a început a plânge, şi aruncându-se pe pământ striga: miluieşte-mă 
Doamne, Atotţiitorule, şi nu mă ruşina pe mine robul tău, înaintea îngerilor, şi a 
oamenilor. Ci fie-ţi milă de mine pentru mare mila ta. 


Deci văzându-l pe el oarecare din palat, plângând şi unele ca acestea vorbind, a 
vestit împăratului. 


Și mergând el de faţă, 1-a zis împăratul: spune-mi mie prea iubite Pagharie, au doa- 
ră nazarinean eşti. 


Zis-a sfântul: Nazarinean sunt o împărate, şi creştin. 


ŞI împăratul i-a zis: Leapădă-te de numirea aceasta, pentru dragostea mea cea către 
tine; căci ştiut să-ţi fie că nu voi hotărî asupră-ţi moarte grabnică, până ce nu te voi 
topi mai întâi cu multe și feluri de munci. 


lar sfântul i-a zis: Eu o împărate, pentru că m-am făcut de un cuget cu tine până 
acum, mă cutremur şi mă tem, ca nu venind foc din cer să mă ardă. Ci însă să nu- 
mi fie mie de acum înainte a mă lepăda de Hristosul meu, măcar astăzi, măcar după 
mulți ani, cu multe chipuri precum zici tu, vei topi trupul meu. 


Atunci fiind dezbrăcat sfântul gol, l-a bătut cu vine de bou. Şi tot sigelitul fiind de 
faţă, a zis împăratul: Ştiţi că Pagharie sachelarul şi scriniarul împărăției, a căzut în 
credinţa Galileenilor? Deci spuneţi-mi mie, ce îi voi face lui? 

Iar ei au zis lui: Porunceşte, o împărate ca în privelişte gol fiind el să fie bătut, apoi 
să fie trimis la stăpânitorul din Nicomidia, spre a se pedepsi acolo de acela. Ca să 
nu ne facem şi noi părtaşi sângelui lui, iubit ție fundu-ți. 


Deci a plăcut sfatul acesta împăratului, căci mult îl iubea pe el, şi nu vrea ca să-i 
vadă moartea lui. Şi aducându-l pe el în privelişte, l-a bătut cumplit, apoi dându-l 
împăratul ostaşilor, a poruncit ca să se facă scrisoare poruncitoare către stăpâ- 
nitorul Nicomidiei, prin multe chipuri închezăşuindu-i moartea sfântului. 


ŞI mergând sfântul la Nicomidia şi înfățişându-se înaintea stăpânitorului, fiindcă 
era silnicit de acela spre răspunsuri, a zis sfântul: lată din împărăteasca poruncă, ai 
înţeles cine sunt, şi dar fă cele ce socoteşti cu osârdie şi fără de frică. 


ŞI stăpânitorul a zis: cum îţi este numele? 


Și mucenicul i-a răspuns: Pagharie îmi este numele. Creştin am fost din strămoşi, şi 
amăgindu-mă de înşelăciunea împăratului, m-am făcut de un cuget cu el, rău soco- 
tindu-mă. Dar îndreptându-mă cu ajutorul lui Dumnezeu, de maica şi de sora mea, 
m-am apropiat de Hristosul şi Dumnezeul meu. Şi acum grăbesc să mor pentru el, 
ca să şterg lepădarea de el, pe care rău o am făcut. 


lar stăpânitorul i-a zis: lasă acestea ce zici şi fă porunca împăratului, nu voi ca 
acest fel bine încuviinţat, şi frumos om fiind, să se piardă pomenirea ta de pe 
pământ. 


Şi sfântul i-a zis: Această pierzare ce zici, este vremelnică; dar pricinuitoare de 
veşnica viaţă celor ce o au ales pe ea pentru Hristos. 


Deci văzând stăpânitorul neînduplecarea lui, a dat hotărârea şi după ce a făcut 
rugăciune 1 s-a tăiat capul mucenicului lui Hristos, Pagharie, în nouăsprezece zile, 
ale lunii lui martie, în Nicomidia, şi aşa a luat fericitul cununa muceniciei. 


Tot în această zi, Sfinţii mucenici Diodor preotul şi Marian diaconul, închi- 
zându-se în peşteră s-au săvârşit. 


Stih: Ca un jertfelnic este peştera căci are înlăuntrul, 
Pe jertfitorul lui Hristos; şi împreună cu el pe Levitul. 


Tot în această zi, Sfântul noul mucenic Dimitrie Tornara, care a mărturisit la 
anul o mie cinci sute şaizeci şi patru, de sabie s-a săvârşit. 

Stih: Dimitrie dând capul, primeşte luminate, 
Din mâna Domnului cununi nenumărate. 


Cu ale lor sfinte rugăciuni, Doamne miluieşte-ne şi ne mântuieşte pe noi. Amin. 
Cântarea a 7-a 

Irmos: În cuptorul persienesc tinerii lui Avraam cu pofta bunei credinţe, mai vâr- 
tos decât cu văpaia focului fiind aprinşi au strigat: Bine eşti cuvântat în Biserica 
slavei Tale, Doamne. 

Floare mucenicilor cu chip de aur tu te-ai făcut, căci mulțime de pătimitori ai adus 
lui Hristos, prin dumnezeieşti cuvintele şi minunile tale, de Dumnezeu cuprinsule. 
Cu care împreună cu credinţă te fericim acum pe tine mucenice. 

In temniţă plină de putoare gol fiind tu închis prea slăvite, cu slavă luminoasă a 
bunei miresme celei dumnezeieşti te-a luminat pe tine lisus, pe care prin curăția 
minţii, prea înțelepţeşte L-ai iubit. 

Slavă... 

Fiară păzitoare de feciorie, ca să oprească arătat vătămarea păgânilor, a trimis 
Hristos ţie prea lăudată, ceea ce dulce cântai: Bine eşti cuvântat în Biserica slavei 
Tale, Doamne. 

Și acum... a Născătoarei 

Cel ce este necuprins după fiinţa cea dumnezeiască, cuprinzându-se cu trupul în 
sânurile tale Fecioară, s-a făcut ca şi noi. Binecuvântată eşti tu între femei, prea 
curată, Stăpână. 

Cântarea a 8-a 

Irmos: Mâinile întinzându-şi Daniil... 

Cu tăria gândului împotrivindu-te celui deşert la minte fericite, ai suferit şuviţările 


trupului, şi cu făclii arzându-te, nu te-ai ars Hrisante, împreună cu tinerii cântând: 
Binecuvântaţi toate lucrurile Domnului pe Domnul. 

Împodobindu-te cu înţelepciunea lui Hristos, ai veştejit trufia celor neînţelepţi, şi ai 
ruşinat mintea cea trufaşă, a celui ce a amăgit pe Eva, ca unul ce cu cucerire prin 
arma lui Hristos ai vânat pe Daria, şi o ai adus mireasă aleasă lui Dumnezeu 
credincioasă, înțelepte Hrisante. 


Cu unirea cea sufletească fugind de unirea cea trupească, pătimitorilor, v-aţi arătat 
odoare curate ale Atotţiitorului, şi v-aţi adus în Biserica cea cerească, lui Hristos 
strigând: Binecuvântaţi toate lucrurile Domnului pe Domnul. 


Binecuvântăm pe Tatăl, şi pe Fiul şi pe Sfântul Duh, Domnul. 

Prin voirea lui Dumnezeu biruind patimile trupului, focul, muncilor cu roua 
Duhului l-au stins Hrisant şi Daria, şi au dobândit cununile vieţii, cântând: Bine- 
cuvântaţi toate lucrurile Domnului pe Domnul. 

Și acum... a Născătoarei 

Ca pe un trandafir în mijlocul spinilor vieții aflându-te pe tine Dumnezeu, Prea- 
curată, S-a sălăşluit în pântecele tău cel prea curat, şi fără prihană, şi de bună mi- 
reasma cea de taină a umplut lumea, care strigă: Binecuvântaţi toate lucrurile 
Domnului pe Domnul. 


Irmosul: 


Să lăudăm, bine să cuvântăm şi să ne închinăm Domnului cântăndu-l şi prea 
înălţându-L pe Dânsul întru toţi vecii. 


Mâinile întinzându-şi Daniil, gurile leilor cele deschise în groapă le-a încuiat, şi 
puterea focului a stins, cu buna faptă încingându-se, tinerii cei iubitori de buna- 
credinţă, strigând: Binecuvântaţi toate lucrurile Domnului pe Domnul. 

Cântarea a 9-a 

Irmos: Hristos, Piatra cea netăiată... 

Ție, celui ce grăiai sfinţit de cele dumnezeieşti, ți s-a adaos tabără dumnezeiască, 


izbăvindu-se de înşelăciunea cea spurcată, şi prin sabie făcându-se jertfe curate, s- 
au adus Celui ce S-a junghiat pentru noi ca o oaie, mucenice Hrisante. 

În mijlocul fiarelor ca nişte mieluşei, v-aţi arătat purtătorilor de chinuri, propo- 
văduind întruparea cea dumnezeiască, a Celui ce S-a smerit până la trup, şi prin 
dureri aţi moştenit dumnezeieşte, odihna cea fără durere. 


Astăzi cetatea Romei cheamă toate cetăţile şi oraşele, luminat dumnezeieşte a pră- 
znui chinurile şi luptele voastre, punându-le ca o desfătare nematerialnică sfinţilor. 


Slavă... 

Către nemărginită slavă v-aţi ridicat, Hrisante şi Daria, şi staţi împreună purtători 
de cunună, înaintea Cuvântului Celui Atotţiitor, rugându-vă pentru noi, care vă 
fericim pe voi totdeauna. 

Și acum... a Născătoarei 

Se spăimântează cugetul şi inima, cugetând neînţeleasă naşterea ta Doamnă; că pe 
Dumnezeu Cuvântul în pântece l-ai purtat, Cel ce prin tine de toată nevoia izbă- 
veşte, pe cei ce te cinstesc pe tine. 

Irmosul: Hristos, Piatra cea netăiată de mână, cea din marginea unghiului, din tine 
muntele cel netăiat Fecioară S-a tăiat, adunând firile cele osebite. Pentru aceasta 
veselindu-ne, pe tine Născătoare de Dumnezeu te mărim. 


Luminânda glasului de 3 ori şi Stihoavna Triodului. 


Și cealaltă slujbă a Utreniei după rânduială postului şi Otpustul. 

Troparul Sfinților mucenici Hrisant şi Daria, glasul al 4-lea: Mucenicii Tăi, 
Doamne, întru nevoinţele lor, cununile nestricăciunii au dobândit de la Tine, 
Dumnezeul nostru că având tăria Ta, pe chinuitori au învins; zdrobit-au şi ale 
demonilor neputincioase îndrăzniri pentru rugăciunile lor, mântuieşte sufletele 
noastre, Hristoase Dumnezeule. 


Cântarea 1 


Irmos: Adâncul Mării Roşii, cu picioare neudate trecându-l pedestru Israel cel de 
demult, cu mâinile lui Moise în chipul Crucii, puterea lui Amalec în pustiu a biruit. 


Stih: Sfinte mucenice Hrisant, roagă-te lui Dumnezeu pentru noi. 
Cu cunună strălucitoare împodobindu-te mai mult decât cu aurul, mucenice şi cu 


frumuseţile muceniciei strălucind tu, stai înaintea Stăpânului, rugându-te pentru 
Noi, cei ce te cinstim, vrednicule de laudă. 

Stih: Sfinte mucenice Hrisant, roagă-te lui Dumnezeu pentru noi. 

Rănit ai fost de dorul cel prea dulce al Ziditorului, mucenice şi desfătările vieţii 
trecându-le cu vederea, toată înclinarea inimii tale ai dat-o cu multă osârdie Celui 
Dorit, Sfinte mucenice Hrisant. 

Slavă Tatălui şi Fiului şi Sfântului Duh. 

Cu credința împlătoşându-te, ai doborât pe vicleanul cel meşteşugăreţ, care a 
năvălit asupra ta cu amăgirile dezmierdării femeieşti şi te-ai făcut vas cinstit al 
curăţiei, mucenice Hrisant. 

Şi acum şi pururea şi în vecii vecilor. Amin (a Născătoarei). 

Cel Neapropiat cu firea cea dumnezeiască, apropiat S-a arătat mie, Trup luând din 
tine, Fecioară după care Sfânta muceniţă Daria dorind, cu răbdare a pătimit şi s-a 
adus Lui ca o mireasă. 

Cântarea a 3-a 

Irmos: Se veseleşte de Tine... 


Stih: Sfinte mucenice Hrisant, roagă-te lui Dumnezeu pentru noi. 


Aur încercat în focul chinurilor te-ai arătat Sfinte Hrisant, purtând pecetea Pati- 
milor celor Impărăteşti. 


Stih: Sfinte mucenice Hrisant, roagă-te lui Dumnezeu pentru noi. 


Părăsind bârfirea ritorilor, ai fost vânat, mucenice Hrisant, cu laţurile ucenicilor 
Celui ce prea luminat te-a înţelepţit pe tine. 


Slavă Tatălui şi Fiului şi Sfântului Duh. 


Dorirea trupului părăsind, te-ai supus Celui dorit de tine, care te-a adus mireasă lui 
Hristos, prin cinstita credinţă, prea înţeleaptă muceniţă Daria. 


Şi acum şi pururea şi în vecii vecilor. Amin (a Născătoarei). 

Din pântecele tău cel fecioresc, născându-Se lisus cu Trupul, Preacurată Şi-a lo- 
godit Sieşi mireasă curată pe Sfânta muceniţă Daria. 


Irmosul: Se veseleşte de Tine Biserica Ta, Hristoase, strigând: Tu eşti Pururea, 
Scăparea şi Întărirea mea, Doamne. 


Cântarea a 4-a 


Irmos: Ridicat pe Cruce văzându-Te Biserica pe Tine, Soarele dreptăţii, a stat 
întru a sa rânduială, precum se cuvine, strigând: Slavă puterii Tale, Doamne! 


Stih: Sfinte mucenice Hrisant, roagă-te lui Dumnezeu pentru noi. 


Făchile Duhului strălucind întru inima ta cea curată, te-a făcut cu totul lumină, pe 
tine, Celui care cu osârdie strigai fără încetare: Slavă puterii Tale, Doamne! 


Stih: Sfinte mucenice Hrisant, roagă-te lui Dumnezeu pentru noi. 

Cu nestricăcioasa haină a dumnezeiescului har, ţesută de sus, te-a îmbrăcat Zidi- 
torul, pe tine, Cel ce ţi-ai păzit fără de prihană trupul şi ca pe un biruitor te-a 
încununat pe tine. 

Stih: Sfinte mucenice Hrisant, roagă-te lui Dumnezeu pentru noi. 

Cu inimă vitează ai scuturat dulceţile trupului, îndulcindu-te de frumuseţea cea 
dumnezeiască cea neasemuită şi bucurându-te, ai străbătut în calea muceniciei tale, 
Sfinte mucenice Hrisant. 

Slavă Tatălui şi Fiului şi Sfântului Duh. 

Părtaşă făcându-te unirii celei îndumnezeitoare, purtătoare de chinuri, te-ai 
îndumnezeit şi întru Cămările cele cereşti te-ai sălăşluit, ca o mireasă neprihănită a 
Stăpânului zidirii, Sfântă muceniţă Daria. 

Şi acum şi pururea şi în vecii vecilor. Amin (a Născătoarei). 

Păzindu-te pe tine, Fecioară, ca şi mai înainte de naştere şi după naştere, curată, din 


tine S-a Intrupat Cel necuprins cu mintea, care şi-a adus Sieşi mireasă pe muceniţa 
Daria. 

Cântarea a 5-a 


Irmos: Tu, Doamne, Lumina mea, în lume ai venit, Lumina cea sfântă, care întorci 
din întunericul necunoştinţei pe cei ce Te laudă pe Tine cu credinţă. 


Stih: Sfinte mucenice Hrisant, roagă-te lui Dumnezeu pentru noi. 


Ridicându-ţi mintea mai presus decât cele materialnice, purtătorule de chinuri şi 
legându-te, ai dezlegat răutatea vrăjmaşului, fericite. 


Stih: Sfinte mucenice Hrisant, roagă-te lui Dumnezeu pentru noi. 


Indrăgostit de curăție fiind, prea sfințite, dragostea cea aprinsă a fecioarei ai în- 
drumat-o către Domnul, prea lăudate. 


Slavă Tatălui şi Fiului şi Sfântului Duh. 


Văzând că tiranul este sfâşiat şi în picioare este călcat, cu cuget vesel slăveai pe 
Stăpânul, prea fericite. 


Şi acum şi pururea şi în vecii vecilor. Amin (a Născătoarei). 


Cine poate să tâlcuiască Taina ta, o, Preacurată? Căci ai născut pe Dumnezeu Cu- 
vântul, îndoit în fire, mai presus de cuget. 


Cântarea a 6-a 
Irmos: Jertfi-voi Ţic... 
Stih: Sfinte mucenice Hrisant, roagă-te lui Dumnezeu pentru noi. 


Închis în temniţa cea prea întunecată şi lăudând pe Stăpânul tuturor, prea fericite, 
Lumina cea din cer înconjurându-te, te-a luminat cu totul, Sfinte Hrisant. 


Stih: Sfinte mucenice Hrisant, roagă-te lui Dumnezeu pentru noi. 
Pe tine, cel împodobit cu cinstita mucenicie, dobândindu-te Roma ca pe o stea 


aurită, mucenice, se înfrumuseţează cu luptele tale şi cu minunile tale cele dumne- 
zeieşti, mucenice Hrisant. 

Slavă Tatălui şi Fiului şi Sfântului Duh. 

Frumoasă, prea împodobită şi prea aleasă arătându-te, Sfântă muceniţă Daria, prin 
suferinţele de tot felul ale trupului tău te-ai făcut mireasă Cuvântului celui prea 
frumos, fecioară. 

Şi acum şi pururea şi în vecii vecilor. Amin (a Născătoarei). 

Ca pe un Prunc Tânăr Te-a născut Fecioara pe Tine, Cuvântul cel mai înainte de 
veci, după care dorind fecioarele, pe urma ei s-au adus ie ca nişte mirese Impă- 


ratului tuturor. 


Irmosul: Jertfi-voi ie cu glas de laudă, Doamne, strigă către Tine Biserica cea 
curățită de sângele demonilor cu Sângele Cel curs din coasta Ta. 


Condac, glasul al 2-lea: 

Podobie: Cele de sus căutând de tot necazul ne izbăvim, de Dumnezeu Născătoare. 
Luminători luminoşi arătându-vă, dumnezeieştilor şi Sfinţilor mucenici Hrisant 
şi Daria, cu lumina minunilor voastre străluciți toată făptura, risipind pururea 
noaptea cea adâncă a neputințelor rugaţi-vă lui Hristos Dumnezeu să ne 
dăruiască nouă mare milă. 

Cântarea a 7-a 

Irmos: În cuptorul din Babilon, tinerii lui Avraam, fiind aprinşi de dorul dreptei 
credinţe mai mult decât de văpaia focului, au strigat: Binecuvântat eşti în Biserica 
Slavei Tale, Doamne! 

Stih: Sfinte mucenice Hrisant, roagă-te lui Dumnezeu pentru noi. 

Floare cu chip de aur a mucenicilor te-ai făcut, că ai adus la Hristos mulțime de 
pătimitori, cu dumnezeieştile tale cuvinte şi minuni, de Dumnezeu insuflate 


împreună cu aceştia cu credinţă te fericim acum pe tine, mucenice. 


Stih: Sfinte mucenice Hrisant, roagă-te lui Dumnezeu pentru noi. 

In groapa cea plină de noroi, gol fiind închis, prea lăudate, cu strălucirea cea plină 
de lumină a bunei miresme celei dumnezeieşti te-a luminat pe tine lisus pe care, cu 
inimă curată, prea înţelepţeşte L-ai iubit. 

Slavă Tatălui şi Fiului şi Sfântului Duh. 

Fiară păzitoare a fecioriei tale, care să oprească, cu adevărat, vătămarea care i-ar fi 
putut veni de la păgâni, ţi-a trimis Hristos ţie, prea lăudată, care cântai: Bine- 
cuvântat eşti în Biserica Slavei Tale, Doamne! 

Şi acum şi pururea şi în vecii vecilor. Amin (a Născătoarei). 

Cel ce este Necuprins cu Fiinţa cea dumnezeiască, cuprinzându-Se cu Trupul în 
sânurile tale, S-a făcut, Fecioară, ca şi noi: Binecuvântată eşti tu între femei, prea 
curată Stăpână. 

Cântarea a 8-a 

Irmos: Mâinile întinzându-şi Daniel... 

Stih: Sfinte mucenice Hrisant, roagă-te lui Dumnezeu pentru noi. 

Cu tăria gândului împotrivindu-te celui deşert la minte, fericite, ai răbdat strujirile 
trupului, iar pârjolit cu făclii fiind nu te-ai ars, mucenice Hrisant, ci, împreună cu 
tinerii, cântai: Binecuvântaţi, toate lucrurile Domnului, pe Domnul! 

Stih: Sfinte mucenice Hrisant, roagă-te lui Dumnezeu pentru noi. 
Impodobindu-te cu înţelepciunea lui Hristos, ai veştejit trufia celor neînţelepţi şi ai 
ruşinat mintea cea trufaşă a celui ce a amăgit pe Eva, făcând neputincioasă arma lui 
ŞI cu evlavie, înțelepte, ai adus-o pe ea mireasă lui Dumnezeu, prin credinţă. 

Stih: Sfinţilor mucenici, rugaţi-vă lui Dumnezeu pentru noi. 

Cu unirea sufletească fugind de unirea cea trupească, pătimitorilor, odoare curate 
ale Atotţiitorului v-aţi arătat şi v-aţi adus pe voi înşivă în Biserica cea cerească, lui 


Hristos, strigând: Binecuvântaţi, toate lucrurile Domnului, pe Domnul! 


Binecuvântăm pe Tatăl şi pe Fiul şi pe Sfântul Duh, Domnul. 

Prin voirea lui Dumnezeu biruind patimile trupului, Sfinții mucenici Hrisant şi 
Daria focul chinurilor l-au stins cu roua Duhului şi au dobândit cununile vieţii, 
cântând: Binecuvântaţi, toate lucrurile Domnului, pe Domnul! 

Şi acum şi pururea şi în vecii vecilor. Amin (a Născătoarei). 

Ca pe un trandafir în mijlocul spinilor vieții aflându-te pe tine Dumnezeu, 
Preacurată, S-a sălăşluit în pântecele tău cel prea curat şi fără prihană şi de tainică 
bună mireasmă a umplut lumea care strigă: Binecuvântaţi, toate lucrurile Domnu- 
lui, pe Domnul! 


Irmosul: 


Să lăudăm, să binecuvântăm şi să ne închinăm Domnului, cântându-l şi prea 
înălțându-L pe Dânsul întru toţi vecii. 


Mâinile întinzându-şi Daniel, gurile leilor cele deschise în groapă le-a închis şi 
puterea focului au stins-o, cu fapta cea bună încingându-se, tinerii cei iubitori de 
dreaptă credinţă, strigând: Binecuvântaţi, toate lucrurile Domnului, pe Domnul. 
Cântarea a 9-a 

Irmos: Hristos, Piatra cea netăiată... 

Stih: Sfinte mucenice Hrisant, roagă-te lui Dumnezeu pentru noi. 

Oştire dumnezeiască s-a adăugat ţie, celui ce grăiai în chip sfințit cele dumne- 
zeieşti, fiind izbăvită de înşelăciunea cea urâtă şi prin sabie jertfă curată s-a adus 
Celui ce ca un Miel S-a junghiat pentru noi, mucenice. 

Stih: Sfinţilor mucenici, rugaţi-vă lui Dumnezeu pentru noi. 

În mijlocul fiarelor ca nişte mieluşei v-aţi arătat, purtătorilor de chinuri, propo- 
văduind Intruparea cea dumnezeiască a Celui ce S-a smerit până la sânge şi prin 


dureri aţi moştenit dumnezeieşte odihna cea fără de durere. 


Stih: Sfinţilor mucenici, rugaţi-vă lui Dumnezeu pentru noi. 

Astăzi cetatea Romei cheamă toate cetăţile şi ţările să prăznuiască cu veselie 
chinurile şi luptele voastre cele dumnezeieşti, punându-vă înainte ca pe o desfătare 
nematerialnică, sfinților. 


Slavă Tatălui şi Fiului şi Sfântului Duh. 


Către nemărginita mărire v-aţi ridicat, Sfinţilor mucenici Hrisant şi Daria şi staţi 
ca împreună purtători de cunună înaintea Cuvântului Celui Atotţiitor, rugându-vă 
pentru noi, cei ce vă fericim pe voi pururea. 


Şi acum şi pururea şi în vecii vecilor. Amin (a Născătoarei). 


Cugctul şi inima se înspăimântă căutând să înţeleagă naşterea ta cea de neînțeles, 
Fecioară că pe Dumnezeu Cuvântul în pântece L-ai purtat, pe Cel ce prin tine 
mântuieşte din toată nevoia pe cei ce te cinstesc pe tine. 


Irmosul: Hristos, Piatra cea netăiată de mână, Cea din capul unghiului, din tine, 
muntele cel netăiat, S-a tăiat Fecioară, adunând firile cele osebite pentru aceasta, 
veselindu-ne, pe tine Născătoare de Dumnezeu te mărim. 


Sedelna, glasul al 3-lea. Podobie: De frumuseţea fecioriei Tale şi de prea luminată 
curăția ta Gavriil mirându-se, a strigat ţie, Născătoare de Dumnezeu: Ce laudă 
vrednică voi aduce Ţie? Ce te voi numi pe Tine? Nu mă pricep şi mă minunez! 
Pentru aceasta, precum mi s-a poruncit, strig Ție: Bucură-te, Ceea ce eşti cu daruri 
dăruită ! 


Frumuseţea cea prea aleasă ai dorit-o şi frumuseţile cele văzute le-ai trecut cu 
vederea şi prin cuvintele tale cele de aur ai adus la Hristos, Sfinte mucenice 
Hrisant, fericite, pe Sfânta Daria cea mărită, care a răbdat chinuiri şi pe tirani i-a 
ruşinat cu care, împreună, adu-ţi aminte de noi toţi, cei ce săvârşim cu credință 
pomenirea voastră. 


Sedelna Preasfintei Născătoare de Dumnezeu, glasul al 3-lea. Podobie: De 
frumuseţea fecioriei Tale şi de prea luminată curăția ta Gavriil mirându-se, a strigat 
ție, Născătoare de Dumnezeu: Ce laudă vrednică voi aduce Ţie? Ce te voi numi pe 
Tine? Nu mă pricep şi mă minunez! Pentru aceasta, precum mi s-a poruncit, strig 
Ție: Bucură-te, Ceea ce eşti cu daruri dăruită! 


Ca o viţă nelucrată ne-ai crescut nouă strugurele cel prea frumos, care ne izvorăşte 
vinul mântuirii, cel ce veseleşte sufletele tuturor şi trupurile pentru aceasta, 

fericindu-te pururea pe tine, ca pe o pricinuitoare a bunătăţilor, împreună cu 
îngerul îți strigăm: Bucură-te, Ceea ce eşti plină de har! 


Sedelna Sfintei Cruci şi a Preasfintei Născătoare de Dumnezeu, glasul al 3-lea. 
Podobie: De frumuseţea fecioriei Tale şi de prea luminată curăţia ta Gavriil 
mirându-se, a strigat ţie, Născătoare de Dumnezeu: Ce laudă vrednică voi aduce 
Ție? Ce te voi numi pe Tine? Nu mă pricep şi mă minunez! Pentru aceasta, 
precum mi s-a poruncit, strig Ție: Bucură-te, Ceea ce eşti cu daruri dăruită! 


Moarte de ocară ai răbdat, Milostive, prin Răstignirea Ta de bunăvoie, pe care 
văzând-o Ceea ce Te-a născut pe Tine, rănită fiind, grăia: vai mie, Fiule! Ce Taină 
ne mai văzută este aceasta? Cu ale cărei rugăciuni, pentru adâncul milostivirii Tale, 
milostiveşte-Te şi mântuieşte lumea, Cel ce ridici păcatul lumii. 

Acatistul Sfinţilor mucenici Hrisant şi Daria, soţia sa (19 martie) 





traducere din limba rusă 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 

Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 


poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 

Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Și a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


SR 5 e 


Troparul Sfinţilor mucenici Hrisant şi Daria (glasul al 4-lea): Mucenicii Tăi, 
Doamne, Hrisant şi Daria întru nevoinţele lor, cununile nestricăciunii au dobândit 
de la Tine, Dumnezeul nostru, că având tăria Ta, pe chinuitori au învins; zdrobit-au 
şi ale demonilor neputincioase îndrăzniri. Pentru rugăciunile lor, mântuieşte sufle- 
tele noastre, Hristoase Dumnezeule! 


Condacul Sfinților mucenici Hrisant şi Daria (glasul al 4-lea): Luminători 
luminoşi arătându-vă, dumnezeieştilor şi Sfinţilor mucenici Hrisant şi Daria, cu 
lumina minunilor voastre străluciți toată făptura, risipind pururea noaptea cea adân- 
că a neputinţelor; rugaţi-vă lui Hristos Dumnezeu să ne dăruiască nouă mare milă! 


&&& 


Condacul 1 

Aleşii lui Hristos, mucenicii Hrisant şi Daria, cei ce aţi fost împodobiţi cu coroane 
de slavă divină şi către viaţa veşnică, prin credinţă şi suferință, aţi venit la Hristos, 
primiți rugăciunile noastre, nevrednice, pentru slava lui Dumnezeu, izbăviţi-ne de 
ispite şi tot felul de necazuri şi noi vă lăudăm, cu dragoste şi bucurie: Bucurați-vă, 
Sfinţilor Hrisant și Daria, împreună cu toți mucenicii care au suferit pentru cre- 
dința lui Hristos! 


Icosul 1 

Sufletul vostru a avut puritate îngerească, Sfinților mucenici ai lui Hristos, Hrisant 
şi Daria. V-aţi ferit de farmecul lumii, cea fără de Dumnezeu, bucurându-vă de ine- 
galabila bunătate divină, cântând laude Stăpânului tuturor fericirilor. Ne bucurăm 
de faptele voastre şi vă strigăm, cu tandreţe: 

Bucuraţi-vă, mărturisitori minunaţi, care aţi iubit Adevărul divin; 

Bucuraţi-vă, că aţi alungat vrajmășia farmecului şi dulceaţa patimilor; 

Bucuraţi-vă, că v-aţi întărit bunătatea în credinţa lui Hristos; 

Bucuraţi-vă, căci dulciurile acestei lumi nu v-au fost ispitiri,; 

Bucuraţi-vă, că aţi arătat, cu îndrăzneală, desfătările idolilor; 

Bucuraţi-vă, căci cuvintele voastre au fost pentru cei necredincioși lui Dumnezeu; 
Bucuraţi-vă, Sfinţilor Hrisant și Daria, împreună cu toți mucenicii care au sufe- 
rit pentru credinţa lui Hristos! 


Condacul 2 

Văzând ostilitatea desfătărilor şi a dulceţii patimilor, Sfinte Hrisant cel  bine- 
cuvântat, înarmat cu credinţă l-ai alungat pe şarpele cel viclean şi pe Daria ai adus- 
o mireasă imaculată a lui Hristos ca cea mai grațioasă mireasă, cântând cu ea lui 
Dumnezeu: Aliluia ! 


Icosul 2 

Aţi avut mintea luminată de lumina adevărului, mucenici plini de toată vitejia. Aţi 
fost împodobiţi cu vitejia inimii lui Hristos în mărturisirea credinței în Dumnezeul 
Adevărat, şi pentru o asemenea îndrăzneală, slăvindu-vă faptele, primiţi această 
laudă: 

Bucuraţi-vă, căci aţi iubit adevărul credinţei în Hristos; 

Bucuraţi-vă, credincioşi ai Ortodoxiei şi al adevărului ziditor; 

Bucuraţi-vă, căci poruncile lui Hristos în curăție le-aţi împlinit; 

Bucuraţi-vă, căci aţi dus o viaţă în curăţie, plăcută Domnului; 

Bucuraţi-vă, că v-aţi împodobit sufletele cu dragostea lui Hristos; 

Bucuraţi-vă, căci aţi disprețuit desfătările acestei lumi şi deşertăciunea; 
Bucuraţi-vă, Sfinţilor Hrisant și Daria, împreună cu toți mucenicii care au sufe- 
rit pentru credinţa lui Hristos! 

Condacul 3 

Puterea divină v-a sprijinit în chinurile voastre pentru Hristos, căci stând în mij- 
locul celor mai grele încercări, harul Domnului strălucea peste voi, suferind pentru 
credinţa lui Hristos. lar noi, cu voci neîncetate, cântăm lui Dumnezeu: Aliluia! 


Icosul 3 

Având o mare dorință de a vă împodobi cu coroanele muceniciei pentru Hristos, 
Sfinților mucenici Hrisant şi Daria, ați propovăduit neobosit credința lui Dumne- 
zeu, denunţând nebunia dușmanului idolatriei, întărind credincioșii în credința 
adevăratului Dumnezeu şi învăţându-i pe calea mântuirii. În acelaşi fel, văzând 
dragostea voastră pentru Dumnezeu, strigăm, cu îndrăzneală, către voi: 
Bucuraţi-vă, mărturisitori adevăraţi, care nu vă temeţi de chinuri; 

Bucuraţi-vă, învăţându-i pe toți să nu se teamă de mustrările omenești; 

Bucuraţi-vă, că v-aţi pus nădejdea în Dumnezeu; 

Bucuraţi-vă, căci 1-aţi învăţat credinţa pe mulți, care au crezut în Dumnezeu; 
Bucuraţi-vă, că aţi ruşinat, fără teamă, înşelăciunea lui satana; 

Bucuraţi-vă, că v-aţi petrecut tot timpul în fapte de rugăciune; 

Bucuraţi-vă, Sfinţilor Hrisant și Daria, împreună cu toți mucenicii care au sufe- 
rit pentru credinţa lui Hristos! 


Condacul 4 

O furtună de furie şi nenorociri feroce ale persecutorilor nu au putut să vă zdrun- 
cine credința în Hristos, mucenici atot fericiți, Hrisant şi Daria, căci voi pentru 
Duhul Sfânt aţi cântat curajos, în faţa lui Dumnezeu: Aliluia! 


Icosul 4 

Auzind cuvintele Sfintei Scripturi, că Dumnezeu este iubire, binecuvântat Sfinte 
Hrisant, sufletul tău a iubit credința în adevăratul Dumnezeu. Ai fost ferm în 
credinţă şi ai adus-o la Hristos şi pe Daria, preoteasa templului Minerva, fiind 
slăvit de bunătatea iubirii Împăratului Ceresc. Iar noi te vom slăvi cu aceste laude: 
Bucuraţi-vă, căci v-aţi păstrat în inimile voastre focul iubirii pentru Dumnezeu 
până la sfârșitul vieţii voastre; 

Bucuraţi-vă, că v-aţi întărit sufletul cu adevărata teologic; 

Bucuraţi-vă, că Biserica lui Hristos este ocrotitoarea slavei; 

Bucuraţi-vă, învăţători credincioşi şi mijlocitori către Dumnezeu; 

Bucuraţi-vă, căci ne învăţaţi să ascultăm poruncile divine; 

Bucuraţi-vă, Sfinţilor Hrisant și Daria, împreună cu toți mucenicii care au sufe- 
rit pentru credinţa lui Hristos! 


Condacul 5 

Aţi fost ca 2 stele pe cerul credinţei, Sfinţilor Hrisant şi Daria, căci v-aţi înţeles să 
trăiţi în curăţie ca soţi. Înlocuind viaţa iubirii temporare şi trupești, v-aţi împodobit 
sufletele cu dragostea lui Hristos şi cu harul dumnezeiesc, Domnului Cerului și al 
Pământului l-aţi cântat un cântec de: Aliluia! 


Icosul 5 

Trăind o viaţa dumnezeiască, împodobită cu slujirea neîncetată a Domnului, aţi 
predicat neobosit credinţa lui Hristos, spunând tuturor să aibă curaj şi că din 
credința lui Hristos să nu se retragă în nici un fel, denunţând întunericul idolatriei 
şi îndreptându-i pe oameni spre fericirea cerească. Amintindu-ne viața voastră cu- 
vioasă, vă strigăm, cu dragoste: 

Bucuraţi-vă, căci aţi arătat icoana adevăratei căsătorii creștine; 

Bucuraţi-vă, căci casa voastră a fost plină de Duhul Sfânt; 

Bucuraţi-vă, îndrăzneala celor zeloşi în Ortodoxia lui Dumnezeu; 

Bucuraţi-vă, lumânări arzând pentru dragostea lui Hristos; 

Bucuraţi-vă, slava neînfricată a predicatorului; 

Bucuraţi-vă, căci aţi îndurat chinuri ale sufletului împreună cu chinuri trupești pen- 
tru Hristos; 

Bucuraţi-vă, Sfinţilor Hrisant și Daria, împreună cu toți mucenicii care au sufe- 
rit pentru credinţa lui Hristos! 


Condacul 6 

Vorbele tale despre Dumnezeu au fost spuse cu glas tare, Sfinte mucenic Hrisant, 
căci ai chemat credincioşii să respingă tentaţiile acestei lumi, dându-le cele po- 
trivite celor care caută mântuirea și se gândesc la Dumnezeu. Împlinind aceasta, 
sfânt binecuvântat, ai adus-o şi pe Daria la Hristos, întărind-o în credință, cântând 
cu îndrăzneală lui Dumnezeu: Aliluia! 


Icosul 6 

Aţi urcat duhovniceşte în inimile voastre spre lumina slavei cereşti, adevărați mu- 
cenici ai lui Hristos, Hrisant şi Daria, căci v-aţi trăit toată viaţa, în evlavie şi 
credinţa într-un singur Dumnezeu, Tatăl Atotputernic. Casa voastră a fost ca o mâ- 
năstire sfântă, iar noi, minunându-ne de această viață a voastră, vă cântăm: 
Bucuraţi-vă, stele ale cerului, strălucitoare duhovniceşte; 

Bucuraţi-vă, căci prin rugăciunile voastre s-a deschis pentru mulţi, ușa Împărăției 
lui Hristos; 

Bucuraţi-vă, protectori harnici ai caselor cinstite; 

Bucuraţi-vă, vase alese ale harului divin; 

Bucuraţi-vă, ocrotitori cereşti ai căsniciilor cinstite; 

Bucuraţi-vă, că v-aţi împodobit cu curăţie, sufletele voastre; 

Bucuraţi-vă, Sfinţilor Hrisant și Daria, împreună cu toți mucenicii care au sufe- 
rit pentru credinţa lui Hristos! 


Condacul 7 

Pentru că nu aţi vrut să vă îndepărtați de credinţa lui Hristos şi să faceţi sacrificii 
idolilor ticăloşi, guvernatorul oraşului Kalerin v-a dat la tortură, sfinților purtători 
de pătimiri. Dar voi, după ce aţi îndurat multă suferință, cu îndrăzneală și credință, 
I-aţi cântat curajos lui Dumnezeu: Aliluia! 


Icosul 7 

Chinuitorul, uimit de măreţia răbdării şi credinţei voastre, s-a gândit că faceţi ma- 
gie şi a poruncit să fiți daţi la cele mai grele torturi. Dar nimic nu v-a putut zdrun- 
cina credința, nici un fel de tortură sau truc. Credincioşii, privind suferinţele 
voastre, vă strigă: 

Bucuraţi-vă, lumini ale lui Hristos, strălucind în întunericul răutăţii,; 

Bucuraţi-vă, mustrând răutatea idolatrilor; 

Bucuraţi-vă, neînfricaţi apărători creştini ai credinţei; 

Bucuraţi-vă, căci dragostea voastră, pentru Hristos, a crescut prin rănile voastre; 
Bucuraţi-vă, cei ce aţi îndurat ocara şi supărarea pentru Hristos; 

Bucuraţi-vă, căci aţi învins, cu ajutorul lui Hristos; 

Bucuraţi-vă, Sfinţilor Hrisant și Daria, împreună cu toți mucenicii care au sufe- 
rit pentru credinţa lui Hristos! 


Condacul 8 

O minune s-a întâmplat când Claudiu, tribunul, a cunoscut adevărul lui Dumnezeu, 
văzând suferinţele voastre, mucenici Sfinţi, Hrisant şi Daria căci un vrăjitor nu ar 
putea suporta un asemenea chin pe care voi l-aţi îndurat. Voi aţi primit, cu bucurie, 
chinurile şi v-aţi mărturisit credinţa în Hristos, cântând lui Dumnezeu: Aliluia? 


Icosul 8 

V-aţi bucurat, din toată inima, de dragostea lui Hristos, Sfinţilor mucenici, Hrisant 
şi Daria văzând convertirea la credinţa în Hristos nu numai a lui Claudiu, tribunul, 
ci şi a tuturor din casa lui: Ilaria, soția sa și copiii lui, lason şi Maurus, care, îm- 
preună cu soldații care vă chinuiau, au cerut să primească botezul Domnului. Ei au 
crezut în Hristos şi au încept să-L slăvească pe Dumnezeu, iar noi, cu bucurie 
duhovnicească, strigăm către voi: 

Bucuraţi-vă, că v-aţi umplut sufletul de harul lui Hristos; 

Bucuraţi-vă, luminând pe mulți cu lumină divină; 

Bucuraţi-vă, că aţi avut curaj uimitor în faţa chinuitorilor răi; 

Bucuraţi-vă, căci aţi fost, fără teamă, în suferința pentru Hristos; 

Bucuraţi-vă, căci aţi chemat mulți chinuitori la Hristos prin suferinţele voastre; 
Bucurați-vă, căci aţi purtat crucea lui Hristos, cu răbdare şi devotament; 
Bucuraţi-vă, Sfinţilor Hrisant și Daria, împreună cu toți mucenicii care au sufe- 
rit pentru credinţa lui Hristos! 


Condacul 9 

Toată natura îngerească s-a bucurat, nespus de mult, Sfinţilor mucenici Hrisant şi 
Daria, văzând cum v-aţi jertfit pentru Hristos. Aţi învăţat pe toată lumea cu cuvinte 
dumnezeieşti arătând Calea mântuirii şi aţi îndurat, fără teamă, chinul pentru cre- 
dincioși, lăudându-L pe Dumnezeu, cel minunat întru Sfinţii Săi, cu cântarea: Ali- 
luia! 


Icosul 9 

Ritorii, cei fără glas, nu pot să vi se împotrivească, Sfinţilor mucenici ai lui Hri- 
stos, Hrisant şi Daria. Cine poate să redea suferințele voastre pentru Hristos, Dum- 
nezeul nostru? Neglijând gloria pământului și măreția vieţii vremelnice, v-aţi dat 
sufletele voastre pentru credinţa în Dumnezeu. Lăudându-vă faptele, vă strigăm, cu 
dragoste: 

Bucuraţi-vă, săditori zeloşi ai credinţei în Hristos; 

Bucuraţi-vă, adversari îndrăzneți ai idolilor închinării; 

Bucuraţi-vă, credincioşi conducători din întunericul idolatriei, până la Lumina lui 
Hristos; 

Bucuraţi-vă, că v-aţi uimit chinuitorii cu multe minuni; 

Bucuraţi-vă, că aţi îndurat bătaie înverşunată pentru Hristos; 

Bucuraţi-vă, că pentru suferinţa chinului vostru pe Numerian l-aţi făcut de ruşine; 
Bucuraţi-vă, Sfinţilor Hrisant și Daria, împreună cu toți mucenicii care au sufe- 
rit pentru credinţa lui Hristos! 


Condacul 10 

Aţi salvat sufletele credincioşilor, sfinților mucenici, fiind împodobiţi cu înţelep- 
ciunea lui Hristos şi aţi stins cugetările neînţelepte ale închinătorilor la idoli, fiind 
vase curate ale Atotputernicului, chemându-i pe toți să rămână în slava nemăsurată 
a lui Dumnezeu şi să-L roage pe Creator: Aliluia! 


Icosul 10 

Văzând că zidurile sunt mai dure decât piatra, a apărut un nou chinuitor al creş- 
tinilor, Numerian, care în nebunia sa, a poruncit să vă dea la alte chinuri. Tu, Sfinte 
Hrisant, ai fost scufundat într-o canalizare, iar pe Sfânta Daria au vrut să o ducă la 
o casă de desfrâu, dar puterea lui Dumnezeu v-a ţinut nevătămaţi şi lumina cerului 
a fost asupra voastră. Văzând acestea, ne minunăm şi vă lăudăm: 

Bucuraţi-vă, stâlpi ai statorniciei, stând ferm în credinţa lui Hristos; 

Bucuraţi-vă, căci aţi îndurat duhoarea murdăriei pentru Hristos; 

Bucuraţi-vă, căci aţi suportat ocara şi suferinţa, fără teamă; 

Bucuraţi-vă, cei luminaţi, cu lumina cerului în chinurile voastre; 

Bucuraţi-vă, căci mânia lui Numerian a fost zadarnică; 

Bucuraţi-vă, cei mai tari decât piatra în chinurile voastre; 

Bucuraţi-vă, Sfinţilor Hrisant și Daria, împreună cu toți mucenicii care au sufe- 
rit pentru credinţa lui Hristos! 


Condacul 11 

Vă aducem un cântec de laudă, minunaţi mucenici ai lui Hristos. V-aţi proslăvit 
faptele voastre ca eroi ai lui Hristos, Mântuitorul nostru şi cu puterea credinței v-aţi 
ruşinat chinuitorul. Noi Îi mulţumim Domnului pentru aceasta şi Îi cântăm, cu ve- 
neraţie și dragoste: Aliluia! 


Icosul 11 

Soarele strălucitor al Adevărului luminează inimile credincioşilor, văzând mereu 
minunile glorioase ale lui Dumnezeu. Minunata Lumină divină vă poartă, purtători 
de pătimiri, Sfinților Hrisant şi Dania, conducându-vă spre suferință şi moarte 
pentru numele lui Hristos. Sfântă Daria, ai fost credincioasă soțului tău până la 
sfârșit şi ai avut o credință fermă împotriva tuturor ispitelor duşmanului. Adu- 
cându-ne aminte, cu respect, de faptele şi suferinţele voastre, vă binecuvântăm cu 
aceste laude: 

Bucuraţi-vă, lumini ale lui Hristos, strălucind în întunericul răutăţii,; 

Bucuraţi-vă, mustrând răutatea idolatrilor; 

Bucuraţi-vă, neînfricaţi apărători creştini ai credinţei; 

Bucuraţi-vă, căci dragostea voastră, pentru Hristos, a crescut prin rănile voastre; 
Bucuraţi-vă, cei ce aţi îndurat ocara şi supărarea pentru Hristos; 

Bucuraţi-vă, căci aţi învins, cu ajutorul lui Hristos; 

Bucuraţi-vă, Sfinţilor Hrisant și Daria, împreună cu toți mucenicii care au sufe- 
rit pentru credinţa lui Hristos! 


Condacul 12 

Harul s-a revărsat de la Domnul, Sfinţilor lăudaţi, Hrisant şi Daria şi cu bucurie 
amintirea voastră este proslăvită de credincioşi şi mărită, cu rugăciuni calde ridi- 
cate spre voi. Aţi suportat suferinţe grele pentru credința în Hristos, iar la moartea 
voastră aţi fost primiţi în Împărăţia Cerească, unde cu Îngerii împreună Îi cântaţi 
lui Dumnezeu: Aliluia? 


Icosul 12 

Cântăm sfârșitul vostru glorios, mucenici sfinţi, căci odată cu el, aţi proslăvit şi 
credinţa lui Dumnezeu în adevăr, fiindcă suferinţele voastre, în care aţi fost precum 
mieii în mijlocul fiarelor, arată întruparea predicării divine. Amintindu-ne, vă 
exclamăm, cu tandreţe: 

Bucuraţi-vă, căci pentru credinţa lui Hristos, aţi fost îngropaţi de vii, într-o groapă 
adâncă; 

Bucuraţi-vă, cei slăviți de multe semne ale milostivirii lui Dumnezeu; 

Bucuraţi-vă, că amintirea voastră este slăvită prin slujbele şi rugăciunile credin- 
cioşilor; 

Bucuraţi-vă, căci sufletele voastre s-au dus în ceruri înaintea lui Dumnezeu; 
Bucuraţi-vă, cei încununaţi de coroanele Împărăției Cereşti de la Sfânta Treime; 
Bucuraţi-vă, Sfinţilor Hrisant și Daria, împreună cu toți mucenicii care au sufe- 
rit pentru credinţa lui Hristos! 


Condacul 13 (de 3 on) 

O, slăviți şi îndelung răbdători Sfinților mucenici, Hrisant și Daria primiți acest 
cântec de laude de la noi nevrednicii, rugându-vă, cu tandreţe. Ridicaţi rugăciunile 
voastre calde pentru toţi cei care vă proslăvesc amintirea şi cu mijlocirea voastră la 
tronul lui Dumnezeu, mântuiţi-ne de necazuri, dureri, boli şi chinuri veşnice, astfel 
încât să fim cinstiți în cetele cerești să-l cântăm lui Dumnezeu: Aliluia! 


Se zice apoi, iarăşi: 


Icosul 1 

Sufletul vostru a avut puritate îngerească, Sfinţilor mucenici ai lui Hristos, Hrisant 
şi Daria. V-aţi ferit de farmecul lumii, cea fără de Dumnezeu, bucurându-vă de ine- 
galabila bunătate divină, cântând laude Stăpânului tuturor fericirilor. Ne bucurăm 
de faptele voastre şi vă strigăm, cu tandreţe: 

Bucuraţi-vă, mărturisitori minunaţi, care aţi iubit Adevărul divin; 

Bucuraţi-vă, că aţi alungat vrajmășia farmecului şi dulceaţa patimilor; 

Bucurați-vă, că v-aţi întărit bunătatea în credinţa lui Hristos; 

Bucuraţi-vă, căci dulciurile acestei lumi nu v-au fost ispitiri,; 

Bucuraţi-vă, că aţi arătat, cu îndrăzneală, desfătările idolilor; 

Bucuraţi-vă, căci cuvintele voastre au fost pentru cei necredincioși lui Dumnezeu; 
Bucuraţi-vă, Sfinţilor Hrisant și Daria, împreună cu toți mucenicii care au sufe- 
rit pentru credinţa lui Hristos! 


Condacul 1 
Aleşii lui Hristos, mucenicii Hrisant şi Daria, cei ce aţi fost împodobiţi cu coroane 
de slavă divină şi către viaţa veşnică, prin credinţă şi suferință, aţi venit la Hristos, 

primiți rugăciunile noastre, nevrednice, pentru slava lui Dumnezeu, izbăviţi-ne de 
ispite şi tot felul de necazuri şi noi vă lăudăm, cu dragoste şi bucurie: Bucurați-vă, 
Sfinţilor Hrisant și Daria, împreună cu toți mucenicii care au suferit pentru cre- 
dința lui Hristos! 


Se zice apoi, această: 
Rugăciune 


O, Sfinţi şi binecuvântaţi purtători de pătimiri, mucenici ai lui Hristos Hrisant şi 
Daria. Noi, nevrednicii, alergăm la voi, ajutoarele noastre, calde şi rapide ca să 
duceţi la tronul lui Dumnezeu rugăciunile noastre. Ascultăţi acum această 
rugăciune şi rugaţi-vă pentru noi, cei păcătoşi şi nevrednici, lubitului nostru Domn, 
Isus Hristos, pe care L-aţi mărturisit în chinurile voastre grele înaintea chi- 
nuitorilor şi a persecutorilor Sfintei credinţe a lui Hristos. De dragul credinţei lui 
Hristos aţi îndurat multe chinuri şi aţi fost omorâţi, iar Biserica lui Hristos v-a 
încoronat, cu frumuseţe şi coroane de slavă nemuritoare, trăind într-o bucurie 
inexprimabilă, împreună cu Îngerii din Împărăţia Cerească. 


Fiţi, pentru noi, o mijlocire puternică ca să ne păstrăm credinţa lui Hristos, în 
curăție, daţi-ne curaj în suferințe şi ispite, ca să avem mulţumire în nevoile zilnice 
şi să avem, întotdeauna, dragoste pentru Dumnezeu și pentru aproapele nostru. 


Învăţaţi-ne cu rugăciunile voastre, sfinţilor mucenici, ca să rămânem pe calea mân- 
tuirii, întăriţi-ne picioarele, cu fermitate, pe calea poruncilor Domnului, mustrându- 
ne greşeala, acordând vindecare bolnavilor, eliberarea de sărăcie, protecția în căsă- 
torie şi toate cele folositoare mântuirii. 


Ca, prin rugăciunile voastre de călăuzire, de mijlocire şi de întărire, să-L slăvim pe 
Mântuitorul nostru, Domnul lisus Hristos, căruia 1 se cuvine toată slava, cinstea şi 
închinăciunea, împreună cu Tatăl Său, fără de început și cu PreaSfântul și Bunul și 
Dătătorul Său de viaţă, Duhul Sfânt, acum şi pururea şi în vecii vecilor! Amin! 


Și apoi se face Otpustul: Doamne, lisuse Hristoase, Fiul lui Dumnezeu, pentru 
rugăciunile prea curatei Maicii Tale, ale Sfinților mucenici Hrisant şi Daria şi ale 
tuturor Sfinților, miluieşte-ne şi ne mântuieşte pe noi! Amin! 


Sursa: 


https://acoperamantulmaiciidomnului.wordpress.com/2021/03/18/acatistul-sfintilor- 
hrisant-si-daria-19-martie/ 

Troparul Sfinţilor mucenici Hrisant şi Daria: Mucenicii Tăi, Doamne, întru ne- 
voinţele lor, cununile nestricăciunii au dobândit de la Tine, Dumnezeul nostru. Că 
având tăria Ta, pe chinuitori au învins; zdrobit-au şi ale demonilor neputincioase 
îndrăzniri. Pentru rugăciunile lor, mântuieşte sufletele noastre, Hristoase Dumne- 
zeule. 


Condacul Sfinţilor mucenici Hrisant şi Daria: Luminători luminoşi arătându-vă, 
dumnezeieştilor şi Sfinților mucenici Hrisant şi Daria, cu lumina minunilor voastre 
străluciți toată făptura, risipind pururea noaptea cea adâncă a neputinţelor; rugaţi- 
vă lui Hristos Dumnezeu să ne dăruiască nouă mare milă. 

Vieţile Sfinţilor - Pătimirea Sfinţilor mucenici Hrisant şi Daria şi a celor 
împreună cu dânşii 








Un bărbat oarecare vestit de neam domnesc şi boieresc, cu numele Polemice, din 
cetatea Alexandriei, împreună cu fiul său Hrisant s-a dus la Roma şi a fost primit 
de boieri cu cinste, iar de către împărat s-a cinstit cu locul de senator. Acela pe 
unul născut fiul său, Hrisant, sârguindu-se să-l înveţe toate cărțile, l-a dat la 
învăţătura filosofiei. lar câtă înţelepciune avea tânărul, vor arăta lucrurile lui cele 
din urmă. Pentru că, după ce a cercat cu pricepere toată Sfânta Scriptură, citind cu 
luare aminte Sfânta Evanghelie şi cărțile Apostolilor şi cugetând la dânsele, grăia 
către sine: "Ți se cădea ţie, Hrisante, să citeşti scripturile păgânilor, cele pline de 
întuneric, până ce nu cunoşteai lumina adevărului, pe care aflând-o, ţine-te 
numai de ea, căci nu este înţelept să te întorci iarăşi din lumină la întuneric. 
Căci îţi vei pierde ostenelile pe care le-ai suferit la învăţătură, dacă vei lepăda 
roadele ostenelilor. lar roadele ostenelilor, de la Dumnezeu se dau celor ce le 
cer, pentru că aşa porunceşte Dumnezeu: Căutaţi şi veţi afla. lar dacă ceea ce ai 
căutat şi ai aflat vei voi să laşi, te vei asemăna oamenilor fără de minte şi 
nerecunoscători. Ține-te tare de ceea ce cu toată mintea se cade să te ţii, adică de 
Dumnezeu, ca să nu cazi în paguba cea mare când te vei lipsi de bunăvoie de 
binele căutat prin atâtea osteneli. Ai aflat aur şi argint, ai aflat piatră scumpă, 
căci ce ai căutat să afli, aceea ai aflat, ca să moşteneşti cele aflate. Deci, fereşte- 
te ca să nu se ia de la tine acea comoară aflată!" 

Acestea grăindu-le în sine, căuta cine să-i fie învăţător al dumnezeieştilor Scripturi. 
Mai înainte a fost ascultător la înţelepciunea cea retorică şi filosofică şi ucenic al 
dascălilor celor prea înţelepţi, iar acum dorea să afle dascăli simpli, precum 
altădată au fost pescarii cei necărturari, dar care pe toată lumea au vânat-o, spre 
cunoştinţa lui Hristos. 


Învăţători ca aceia cu sârguință căuta tânărul cel cu bună înţelegere, pentru că citise 
pe apostolul, care zice: Unde este înțeleptul? Unde este cărturarul? Unde este 
întrebătorul acestui veac? Au n-a socotit Dumnezeu nebunie înţelepciunea 
acestei lumi? De vreme ce n-a cunoscut lumea, cu înţelepciunea ei, pe 
Dumnezeu, bine a voit Dumnezeu ca prin nebunia propovăduirii, să mântuiască 
pe cei ce cred. 


Acestea cugetând în sine Hrisant în toate zilele şi pe robii lui Hristos căutându-i, a 
găsit pe cineva spunându-i că ştie un bărbat creştin, cu numele Carpofor, prea 
iscusit în dumnezeieştile Scripturi, ascunzându-se în munţi, într-o peşteră, la un loc 
puţin ştiut. Auzind fericitul tânăr, s-a bucurat foarte tare şi, stăruind la cel ce 1-a 
spus, îl rugă cu lacrimi să-i arate locul unde vieţuieşte acel om al lui Dumnezeu. 


Deci, înştiinţându-se, a venit la cunoştinţa acelui fericit Carpofor, care era cu 
vrednicia preot şi a auzit de la dânsul cuvântul lui Dumnezeu şi taina credinţei 
creştineşti; apoi, adeseori mergând la dânsul, se povăţuia la calea mântuirii. În 
câteva luni, povăţuindu-se de Carpofor preotul, a înţeles desăvârşit tainele 
dumnezeieştii Scripturi şi a primit Sfântul Botez de la dânsul. Apoi, atât s-a întărit 
în sfânta credinţă şi în dragostea lui Hristos s-a făcut desăvârşit, încât, după şapte 
zile de la botezul său, a început a propovădui la arătare în popor pe Hristos, Fiul lui 
Dumnezeu. 


Despre aceasta auzind unii bărbaţi vestiți dintre rudele lui, au zis tatălui său: 
"Caută, că asupra ta va fi o pricină şi asupra capului tău va cădea ceea ce 
îndrăzneşte fiul tău a face; pentru că îndrăzneşte a grăi de rău pe zei şi zice că este 
un oarecare lisus Hristos, adevăratul Dumnezeu. Acest lucru de va ajunge la auzul 
împăratului, apoi nici tu, nici noi, rudele tale, nu vom fi iertaţi pentru dânsul şi vom 
pierde mila împărătească. Pentru că cine îndrăzneşte să grăiască asupra zeilor unele 
hule ca acelea, decât numai cei ce se împotrivesc legilor împărăteşti?" 


Mâniindu-se, Polemie a închis pe Hrisant, fiul său, într-o cămară întunecoasă şi 
rece şi-l muncea cu foamea, dându-i puţină mâncare seara. Iar fericitul Hrisant 
socotea închisoarea aceea şi foamea nu ca o pedeapsă, ci ca o deprindere la post, 
la linişte şi la Strâmtorarea vieţii creştineşti şi binevoia să fie în închisoarea 

aceea strâmtă şi întunecoasă mai mult decât în palatele cele desfătate şi 
luminoase. 


Înştiinţându-se despre aceea casnicii şi vecinii, sfătuiau pe tatăl, zicând: "Dacă 
volieşti să-ţi întorci fiul de la gândul creştinesc, apoi să-l rânduieşti mai mult să 
petreacă în veselie şi în desfătări şi, găsind o fecioară frumoasă şi înţeleaptă, s-o 
însoţeşti cu el să-i fie femeie şi cunoscându-se că este bărbat, să uite creştinătatea, 
căci temniţa, legăturile şi foamea cu care tu îl munceşti, creştinii le socotesc mai 
mult spre slavă şi laudă, decât ca pedeapsă”. 


Acestea auzindu-le, Polemie a poruncit să gătească deosebit palat foarte luminos şi 
să înfrumuseţeze pereţii cu podoabe scumpe. Apoi, a pregătit acolo pat de mult 
preţ, bine aşternut şi toate cele de veselie şi frumoase şi, scoțând pe fiul său din 
închisoarea cea întunecoasă, l-a îmbrăcat în haine ţesute cu aur şi l-a dus în palatul 
acela.Şi, alegând din slujnicile sale fecioare mai frumoase la față şi înfru- 
museţându-le cu podoabe scumpe, le-a închis în palatul acela împreună cu fiul său, 
poruncind fecioarelor ca în tot chipul să se sârguiască să amăgească pe Hrisant spre 
dragostea plăcerii trupeşti şi să-l întoarcă de la Hristos. Deci, s-au dat acolo 
mulţime de bucate şi băuturi din cele mai bune, iar fecioarele cântau şi dănţuiau în 
fața Sfântului Hrisant, mâncând, bând, veselindu-se, jucând, cântând cântece 
desfrânate, vorbind cuvinte de ruşine. Căci în toate chipurile se sârguiau să vâneze 
sufletul copilului cel tânăr spre fapta de desfrânare şi spre dulceți trupeşti. 


Iar tânărul, nu ca un tânăr, ci ca un bărbat cu mărime de suflet, răbda dănţuirile şi 
amăgirile fecioarelor şi, fiind în mijlocul curselor, petrecea neprins. În astfel de 
război ostaşul lui Hristos stătea nebiruit şi de mâncările cele desfătate şi de 
băuturile cele dulci se lepăda foarte; iar spre fecioare căuta ca spre aspide şi de 
atingerea lor se păzea cu dinadinsul, ca de atingerea de şarpe şi neîncetat se ruga. 


Când avea nevoie să doarmă, se culca pe pământ, fără de aşternut; iar cuvintele 
cele amăgitoare şi de ruşine ale fecioarelor, ca pe nişte săgeți le socotea şi cu 
pavăza credinţei le izgonea de la sine; iar către Dumnezeu striga, zicând: 

tot sufletul, ie, Dumnezeule, Mântuitorul nostru, căci prin Tine este izbăvirea 
dintr-o pierzare ca aceasta. Tot aşa şi fericitul şi plăcutul Tău Iosif a scăpat, cu 
ajutorul Tău, din mâinile desfrânatei, ca din dinţii unei fiare neîmblânzite, 
pentru care, plângând tatăl său, grăia: O fiară cumplită a mâncat pe fiul meu! 
Căci, cu adevărat, femeia lui Putifar a sărit asupra lui ca o fiară cumplită şi ca o 
leoaică zgâria cu unghiile pe Iosif, mielul cel fără de răutate, atrăgându-l spre 
fărădelege. Şi care fiară poate să fie mai cumplită, decât diavolul şi femeia? 
Trupul şi sângele ridicându-se în tânăr din fire şi aprinzându-l spre poftă, iar 
femeia, îndemnându-l mai mult prin facerea cu ochiul, prin podoaba hainelor, 
prin frumuseţea feţei, prin îmbrăcămintea cea de mare preţ, prin bogății, prin 
stăpânire şi prin cuvinte amăgitoare, atrage la pierzare şi la moarte pe cel mai 
înţelept. Şi minunat lucru este cum a scăpat de vânarea acelei fiare viclene! Nu 
în deşert zicea tatăl său: "Mare lucru îmi este aceasta, dacă fiul meu este viu”. 
Pentru că din mare şi de la moarte s-a izbăvit, mai cumplită fiind această grea 
ispită, decât aceea când voiau fraţii lui să-l ucidă. Şi a scăpat numai cu ajutorul 
Tău, 0, Atotputernice Dumnezeule!, pentru că Tu ai fost cu dânsul. 


Și acum mă rog Ţie, Doamne, cu smerenie, dă-mi ajutor asupra fiarelor şi 
şerpilor acestora, cu care tatăl meu m-a închis în acest loc; căci precum şerpii 
dorm, fermecându-se de glasul fermecătorilor, aşa, în vremea rugăciunilor mele, 
să doarmă aceste necurate fecioare, ca să nu ridice în trupul meu cel tânăr 
războaie de dulci patimi! Ajută-mi, Mântuitorul meu, că pe Tine Te ştiu Unul, 
adevăratul Dumnezeu, Cel ce mântuieşti pe cei ce cred întru Tine şi le dai lor 
putere nebiruită!" 


Astfel rugându-se el, fecioarele acelea au căzut într-un somn atât de greu, încât n- 
au putut nicidecum a se scula şi a se deştepta din somnul acela, până ce nu le-au 
dus afară din palatele acelea. Apoi, scoţându-le afară, îndată s-au deşteptat şi au 
cerut mâncare. lar după ce au intrat în palat la sfântul tânăr, îndată au adormit cu 
somn greu. Deci, în toate zilele făcându-se aceasta, s-a înştiinţat despre acest lucru 
tatăl lui, care a început a se tângui după fiul său ca după un mort. 


lar unii din prietenii lui ziceau: "Fiul tău a învăţat de la creştini meşteşugul 
vrăjitoresc şi cu înlesnire pe fecioarele cele neştiutoare le-a fermecat cu vrăji. Deci, 
logodindu-l cu o fecioară înţeleaptă şi învățată, s-o duci la dânsul cu rânduială de 
nuntă şi să se însoare chiar şi nevrând, căci stând împreună cu dânsul totdeauna, îl 
va atrage vreodată la trupeasca împreunare şi-l va întoarce de la creştinătate". 


Polemie răspunse: "Dar unde vom găsi o fecioară aşa de înţeleaptă, care ar putea 
să-l înmoaie pe împietritul acela şi să-l plece a se întoarce la legile noastre?” 

l-au zis lui vecinii: "Este între fecioarele care slujesc zeiţei Atena o fecioară 
învățată, cu numele Daria, bine încuviinţată la faţă şi foarte înţeleaptă, care a trecut 
toate cărțile şi toată învăţătura retorică şi acum este vremea ei de nuntă; deci, apucă 
tu mai înainte, până n-o ia altcineva şi logodind-o, du-o la fiul tău”. 


Ascultând tatăl un sfat ca acela, a rugat pe rudele sale să se ducă la fecioara aceea, 
să-i spună despre tânărul Hrisant, înştiinţând-o despre întoarcerea lui la credinţa 
creştinească şi să roage pe fecioară să facă aceste două fapte: adică, să-l aducă şi la 
însoţire cu dânsa şi să-l întoarcă de la creştinătate. Fecioara s-a învoit la însoțirea 
cu Hrisant şi întâi a învăţat cuvinte amăgitoare, cum ar putea să plece pe mire spre 
dragostea trupească şi să-l schimbe spre închinarea zeilor romanilor. După aceea, a 
fost dusă cu cinste în casa lui Polemie. 


Deci, împodobind-o cu haine prea frumoase şi de mare preţ, după fireasca sa 
cuviință, a dus-o în cămară la sfântul, unde, fiind singură cu dânsul, ce cuvinte de 
dragoste nu-i grăia? Cu ce amăgiri nu-l amăgea, atrăgând spre desfrânare pe 
tânărul cel curat? lar ostaşul lui Hristos petrecea ca un diamant tare, ca un stâlp 
neclintit şi ca un munte nemişcat, biruind dragostea trupească prin dragostea lui 
Dumnezeu şi cu arma Crucii gonind săgețile cele aprinse împotriva sa de vicleanul 
diavol. 


Apoi, suspinând din adâncul inimii către Dumnezeu şi chemând în ajutor pe Duhul 
Sfânt, a început a grăi către fecioară astfel: 





Auzind Daria nişte cuvinte ca acestea ale Sfântului Hrisant, s-a umilit şi a zis: 
"Nu m-a adus aici nici o poftă trupească aşa de mare, ci dragostea către tine şi 
lacrimile tatălui tău, ca să te întorc la slujirea zeilor noştri”. 

Sfântul Hrisant răspunse: "Dacă la acestea ai oarecare dovezi şi luminate 
arătări, prin care să mă încredinţezi că slujba făcută de voi zeilor este dreaptă, te 
voi asculta şi-mi voi schimba gândul. Deci, să vorbim de aceasta pentru folosul 
de obşte”. 


Daria zise: "Nimic nu este mai de folos şi mai de trebuinţă oamenilor, decât a 
cinsti pe zei şi a se păzi cu dinadinsul, ca nu cumva, defăimându-i, să-i pornim 
spre mânie. Ci, se cade a-i îmblânzi cu jertfe, ca să ne fie păzitori”. 


A grăit sfântul: "Cum pot, o, înțeleaptă fecioară, să ne fie păzitori zeii aceia, 
care singuri au trebuinţă de păzire de la alţii şi-i străjuiesc noaptea câinii cei 
legaţi de dânşii, ca nu cândva să se fure de tâlhari? Pentru aceasta se pironesc 
cu piroane de fier şi cu plumb se întăresc, ca nu cumva, surpându-se de cineva, 
să cadă la pământ şi să se sfărâme”. 


Daria zise: "De ar fi putut poporul cel simplu fără chipuri cioplite a cinsti zeii, 
nu S-ar fi cuvenit să-i cioplească şi să-i pună în picioare. Ci se cioplesc în aur, 
argint, aramă, marmură şi în lemn ca oamenii, văzându-i pe ei cu ochii, Să ştie 
la cine vor gândi cu mintea şi-i vor cinsti şi se vor teme”. 


A zis Sfântul Hrisant: "Pe cine închipuiesc idolii cei ciopliţi? Să cercetăm şi să 
socotim. Oare sunt vrednici de dumnezeiasca cinste aceia ai căror idoli se pun în 
picioare? Nu se poate numi Dumnezeu, acela care nu are toată sfinţenia, toată 
dreptatea şi dumnezeiasca slavă. Căci ce fel de sfinţenie, de dreptate şi 
dumnezeiască slavă are purtătorul de seceră Cronos al vostru, care mânca pe ai 
săi fii ce se năşteau, precum au scris ai lui Slujitori? Sau ce lucru vrednic de 
laudă vei afla în Dia, care, câte zile a trăit, atâtea fărădelegi, atâtea desfrânări, 
atâtea ucideri a făcut, fiind tatălui său prigonitor, pierzător fiilor săi, prea 
desfrânat cu femei măritate, bărbat al surorii sale, tiran al împărăției, lucrător 
de farmece, de moarte mijlocitor şi cu atâtea fărădelegi şi necurăţii era cuprins, 
încât nici nu este cu putinţă a le auzi. Atât erau de ruşinoase şi necurate 
lucrurile lui. 


Pe un om necurat ca acela oare îl crezi tu a fi Dumnezeu? lar ca ei au fost astfel, 
mărturisesc chiar ai voştri scriitori de cărţi, care au scris că împărații cei tari în 
războaie s-au numit zei de oamenii cei fără de minte. Dar toţi în vremea lor au 
pierit. Arată-mi ce faptă bună a făcut Dia al vostru, care până la moarte a fost 
vrăjmaş a toată curăţia şi cinstea, încât chiar văzduhul a întinat cu răpirea 
pruncului Ganimid şi pământul a necinstit cu siluirea surorilor sale. Apoi şi în 
Ermis al vostru, ce fel de dumnezeire vei afla? Capul lui era ca o arătare într- 

aripată. Acela, cu meşteşugul vrăjitoresc, afla aur ascuns în pământ; apoi, cu 
farmece şi cu toiag de vrăjitorie, potolea veninul cel de şarpe. El făcea aceasta 
cu ajutorul diavolilor, cărora în toate zilele le aducea ca jertfă un porc sau un 
cocoş. Dar ce fel de sfinţenie a fost şi în Ieraclie, care, ucigând pe vecinii Săi, 
după ce s-a ostenit, singur - cu dumnezeiasca voie - s-a aruncat în foc şi a ars 
ticălosul cu pielea şi cu părul pe care-l purta. Ce bunătate vei afla şi în Apolon? 
Și încă să mai pomenim şi de împărăteasa Ira, sora şi femeia lui Dia, de nebuna 
Palada şi de Venera cea fără de ruşine, care, sfădindu-se între ele şi pizmuindu- 
se şi mâniindu-se una asupra alteia şi certându-se pentru frumuseţea fetei, care 
dintre dânsele ar fi mai frumoasă decât alta, au avut trebuinţă de judecată. 


Aceştia toţi neavând dumnezeire, nici vreo sfinţenie şi dreptate, pe cine judecă 
înțelegerea poporului a fi vrednic de dumnezeiasca cinste? lar pentru ceilalți zei 
mai mici, nici a grăi nu se cade, căci unul este capul, căruia celelalte mădulare îi 
urmează. Și care dintre ei se va socoti zeu sau zeiţă, dacă Cronos, Dia şi Venera - 
faţă de care nimeni nu se socoteşte între zei mai mare - nu Sunt zei? Dacă - 
precum am arătat - ai voştri zei sunt ticăloşi şi deşerţi, apoi cu cât mai mult sunt 
ticăloşi aceia, care ca pe nişte zei îi cinstesc pe dânşii?" 


Daria, ascultând cu luare-aminte cuvintele lui Hrisant, a zis: "Dacă povestirile 
şi basmele făcătorilor de stihuri sunt deşarte, apoi să ne întoarcem la filosofi. 
Aceştia învaţă a lăsa tot obiceiul rău, iar fapta bună a o alege; apoi, cu felurite 
tâlcuiri închipuind aşezarea lumii şi tâlcuind numele zeilor, pe Cronos, care pe 
toate le mistuie şi nimic nu întoarce, îl numesc vreme, iar pe Dia, zăduf; pe Ira, 
văzduh o numesc; pe Afrodita, foc; pe Poseidon, mare; pe Ceres, pământ şi, cu 
celelalte nume de zei, numesc pe celelalte lucruri". 


A grăit Sfântul Hrisant: "S-a obişnuit a se face chipuri pentru acele lucruri care 
nu pot totdeauna a rămâne, ci cu vechimea vremii au trecut. lar pământul 
totdeauna este, aşijderea şi marea şi focul, totdeauna sunt şi văzduhul, de toţi se 
vede. Și nu pricep pentru ce aţi legiuit a cinsti acele stihii între idolii cei ce au 
asemănare omenească, făcuţi de mâini omeneşti, şi cu asemănarea lui 
Dumnezeu a-i cinsti. Pentru ce cinstiţi chipurile stihiilor cioplite în omeneşti 
asemănări, mai mult decât lucrurile singure? Pentru ce nu vă închinaţi 
pământului, văzduhului şi mării? Oare este vreun împărat sau domn, care ar fi 
poruncit ca pe sine, împăratul şi domnul, să-l treacă cu vederea, iar chipului său 
cel făcut să i se închine? Dar, de vreme ce nu este nici un împărat astfel, nici 
domn, cu cuviinţă este să mărturisim adevărul, că prin chipurile idoleşti nu sunt 
Stihii, nici zei închipuiţi, ci oameni muritori”. 

Daria a zis: "Dovezile tale întăresc a mea înţelegere, căci chipurile cele cioplite 
le cinstesc oamenii neştiutori, iar noi cinstim lucrurile acelea ale căror chipuri 
sunt puse înainte". 


Grăit-a Sfântul Hrisant: "Dacă voieşti să întăreşti a ta înţelegere cu ale noastre 
dovezi, apoi să aducem în mijloc pe toţi cei ce cinstesc stihiile. Aceia, dacă 
cinstesc pământul, apoi cu vrednicie să-l cinstească ca pe un dumnezeu al lor, 
iar necinste să nu-i facă lui; adică să nu-l are, nici să-l sape, nici să-l scurme în 
vreun chip, ci nelucrat Să fie pământul de arătură şi de săpătură. lar lucrătorul 
de pământ care nu-l mărturiseşte a fi Dumnezeu, pune pe dânsul plugul şi sapă, 
nedându-i nici o cinste dumnezeiască. 


Deci, socoteşte căruia îi face mai roditoare ţarinele şi grădinile? Oare celui ce 
nici îl ară, nici îl sapă, ci îl cinsteşte ca pe un Dumnezeu? Sau celui ce fără 
cinste îl ară şi îl sapă? lar dacă pământul într-adevăr este zeu, precum voi ziceți, 
apoi se cade ca vouă, închinătorilor săi, să vă dea toate roadele fără a voastră 
osteneală, nearându-se, nici săpându-se. Dacă şi marea este zeu, apoi să înoţi pe 
ea fără vâsle; să te ducă ori unde vei voi şi să aştepţi peşte, nu din vânare sau din 
osteneala ta, ci, închinându-te mării ca unui zeu, prin rugăciune Să ceri cele ce- 
ți trebuie. 


Asemenea şi pentru celelalte să înţelegeţi, cum că pe închinătorii lor nu-i ştiu, 
pentru că nu au Suflet, nici înţelegere, ci cu voia lui Dumnezeu slujesc la 
trebuinţele omeneşti. Cu porunca Ziditorului său, adăpându-se pământul cu 
ploaie şi cu rouă de sus şi cu razele soarelui încălzindu-se, răsar seminţele, cresc 
răsadurile şi aduc în vreme cuviincioasă roadele. Pentru aceasta, pe Unul 
Dumnezeu, Făcătorul, Care pe toate le-a zidit şi nouă spre viaţă ni le-a dat, 
datori suntem a-L cinsti, iar nu lucrurile cele date nouă de Dânsul. Căci şi copiii 
care învaţă în şcoli, nu dau cinste cărticelelor, scândurilor şi hârtiilor, ci 
dascălilor. Deci, tămăduindu-se bolnavul, nu-i dă doctoriei închinăciune şi 
mulțumire pentru tămăduirea sa, ci doctorului care l-a tămăduit”. 


Acestea şi multe altele grăind Sfântul Hrisant, Daria a crezut întru Unul, 
adevăratul Dumnezeu, Domnul nostru lisus Hristos, Sfătuindu-se amândoi să 
petreacă întru însoţire nenuntită, sub chipul însoţirii păzindu-şi neprihănită 
fecioria lor şi petrecând în frica Domnului. 


Sfântul Hrisant a luat de la tatăl său libertate pentru cea părută însoţire; pentru că 
se bucurase foarte mult Polemie de căsătoria fiului său, neştiind tainele cele păzite 
între dânşii. Deci a dat stăpânire fiului peste toată averea sa, ca unuia născut al său 

şi moştenitor, iar el însuşi după puţin timp a murit, Dumnezeu rânduind astfel, ca 
sfânta doime care păzea fecioria în însoţire, adică Hrisant şi Daria, mai cu voie să-l 
slujească Lui. 


Având viaţă liberă, Sfântul Hrisant a botezat în casa sa pe fericita sa soţie, Daria, 
care degrabă toată dumnezeiasca Scriptură şi toate cărțile creştineşti le-a trecut; şi 
s-a făcut sfânta desăvârşită roabă şi mireasă a lui Hristos. Și nu numai de a lor 
mântuire, ci şi de a multora se îngrijeau Hrisant şi Daria. Căci el întorcea 
mulțime de bărbaţi spre Hristos şi pe tineri îi sfătuia la viaţa feciorească, iar ea 
mulţime de femei şi de fecioare le făcea mirese lui Hristos. Apoi, despărțindu-se 
în deosebite case, ridicate ca nişte mânăstiri, fiecare dintre dânşii avea ceata sa, din 
cei ce-şi păzeau fecioria. El avea tineri din cei ce defăimau toate dulceţile lumii 
acesteia şi îşi făgăduiau viaţa curată lui Dumnezeu, iar ea avea fecioare din cele ce 
se făceau mirese lui Hristos. 


După câţiva ani, amândouă cetele, adică a lui Hrisant şi a Dariei, înmulţindu-se 
foarte mult în Roma, s-a ridicat fără de veste tulburare şi gâlceavă mare în cetate. 
Pentru că poporul, mergând la Chelerin eparhul, clevetea contra sfinților şi robilor 
lui Hristos, Hrisant şi Daria. Căci bărbaţii strigau: "Am pierdut pe femeile 
noastre!"; iar tinerii strigau: "Am pierdut prin Daria, pe fecioarele cele logodite!" 
Asemenea şi femeile ţipau: "Ne-am lipsit de bărbaţii noştri!" Iar fecioarele strigau: 
"Ne-am lipsit de logodnicii noştri, prin Hrisant!" Poporul, făcând gâlceavă, striga: 
"Cum se vor naşte fiii, lepădându-se însurarea? Vor lipsi popoarele, deosebindu-se 
partea bărbătească de cea femeiască, cu învăţătura cea străină şi cu înşelăciunea 
cea vrăjitorească a lui Hrisant şi a Dariei”. 


Atunci îndată eparhul a poruncit să-i prindă pe amândoi şi în multe feluri să-i 
muncească, dacă nu vor aduce zeilor jertfe. Deci, pe Sfântul Hrisant l-a dat unui 
tribun cu numele Claudie, iar tribunul l-a dat ostaşilor săi, zicând: "Duceţi-l afară 
din cetate, la capiştea lui Dia şi acolo, de nu va voi să se închine nebiruitului 
Ieraclie, munciţi-l în multe feluri, până ce se va supune şi va jertfi”. 


Ostaşii, luând pe sfântul, l-au legat fără milostivire cu vine de bou şi l-au strâns 
tare, încât i-au trecut vinele acelea până la oase. Apoi, deodată s-a dezlegat de 
legăturile acelea, încât nu putea ochiul să vadă dezlegarea vinelor acelora, ce era 
mai grabnică decât vorbirea vreunui cuvânt. Mult ostenindu-se ostaşii cu legarea 
Sfântului Hrisant şi nimic sporind, s-au supărat şi l-au băgat într-o temniţă 
întunecoasă, ferecându-l cu trei obezi şi băgându-l în butuc, îl băteau şi-l 
batjocoreau. Dar şi obezile acelea şi butucul îndată ca praful s-au risipit. Atunci au 
vărsat peste dânsul urină de om, zicându-i: "Farmecele şi vrăjile tale nimic nu-ţi 

vor ajuta ţie". Însă deodată mirosul acela s-a schimbat în bună mirosire. După 
aceea, au înjunghiat un vițel şi în pielea aceea voiau să bage pe mucenicul gol. 
Deci, punându-l la arşiţa soarelui pe un zăduf cumplit, nimic rău n-a pătimit 
mucenicul. Atunci, ferecându-l cu lanţuri de fier, l-au aruncat în temniță şi iarăşi 
lanţurile acelea s-au sfărâmat deodată şi lumina a strălucit în temniţă, ca şi cum ar 
fi ars multe lumânări. 


Ostaşii au spus tribunului Claudie toate cele ce se făcuseră. lar el, mergând la 
temniţă şi văzând lumina, a poruncit ca pe Sfântul Mucenic Hrisant să-l aducă la 
dânsul şi i-a zis: "Ce fel de putere de vrăji ai în tine, cu care faci unele ca acestea? 
Pe mulţi vrăjitori şi fermecători i-am îmblânzit eu, dar atâta putere n-am aflat la 
dânşii. Însă, deoarece te văd bărbat vestit şi înţelept, nu cer altceva de la tine, decât 
numai să laşi învăţătura creştinească cea îndrăzneață, pentru care se face atâta 
gâlceavă şi tulburare în poporul roman. Deci, fă lucrul cel vrednic numelui tău şi 
atotputernicilor zei şi adă jertfa cea datorată”. 


A răspuns Sfântul Hrisant: 





Atunci tiranul Claudie a poruncit ca, legând pe mucenic de un lemn, să-l bată cu 
toiege. ŞI, fiind toiegele acelea tari şi grele în mâinile celor ce-l băteau, atingându- 
se de trupul sfântului, erau moi ca papura. Acest lucru văzând tiranul, a poruncit să 
înceteze de a-l bate şi dezlegând pe mucenic de pe lemn, l-a îmbrăcat în haina lui şi 
întorcându-se spre ostaşi, a zis: "Cu adevărat, eu, precum şi voi ştiţi, am cercetat 
toate înşelăciunile vrăjitoreşti şi ale farmecelor şi acum văd că nu este aici vreun 
meşteşug de farmece omeneşti, ci singură puterea lui Dumnezeu. Că şi legăturile 
cele tari ale vinelor crude singure s-au dezlegat, obezile s-au sfărâmat, iar lemnul 
în picioarele lui s-a făcut praf şi pielea cea umedă, toată ziua fiind în arşiţa 
soarelui, nu s-a uscat. Apoi lanţurile cele grele cu nevăzută putere s-au dezlegat şi 
s-au sfărâmat; iar locul cel foarte întunecos al temniţei s-a luminat cu o lumină 
mare şi toiegele cele grele din mâinile celor ce le țineau, atingându-se de trupul lui, 
s-au făcut ca o papură de moi. Ce să mai facem acum, văzând în el puterea lui 
Dumnezeu care se săvârşeşte? Decât numai că toţi, căzând la picioarele acestui om 
al lui Dumnezeu, să cerem iertare de toate răutățile şi muncile cele făcute lui de noi 

şi să-l rugăm ca să ne împace cu Dumnezeul său Cel Atotputernic, Care a făcut 
nişte minuni ca acestea, iar pe robii Săi îi face atât de tari şi nebiruiţi în toate 
războaiele, precum singuri vedem. Căci, iată, acest purtător de biruinţă rob al Lui, 
precum ne-a biruit pe noi, astfel şi pe ai noştri domni şi împărați îi va birui şi-i va 
ruşina cu puterea cea nebiruită ce este întru dânsul, adică a Dumnezeului ceresc". 


Aceasta zicând Claudie, a căzut la picioarele Sfântului Hrisant împreună cu toți 
ostașii, zicând: "Cu adevărat, am cunoscut că Dumnezeul tău este Dumnezeu 
adevărat. De aceea ne rugăm ţie ca şi pe noi să ne duci spre EI şi să ne faci robi ai 
Lui”. 


Iar sfântul le-a zis: 


După ce Sfântul Hrisant le-a spus multe cuvinte despre adevăratul Dumnezeu, 
învăţându-i câtăva vreme, au crezut în Hristos, Claudie tribunul, Ilaria, femeia lui, 
şi doi fii, Iason şi Mavru, şi toată casa lui. 


- .. . 
AT tutti > AA 
Act Ai mt Aaaa MARI 





Claudie tribunul, Ilaria, femeia lui şi doi fii, Iason şi Mavru 

Asemenea au crezut ostaşii lui cu toți casnicii şi toţi împreună au primit Sfântul 
Botez şi petreceau în învăţăturile lui Hrisant ziua şi noaptea, ascultând cu osârdie 
cuvintele despre Domnul nostru lisus Hristos, şi toţi doreau să pătimească pentru 
El. 


După ce a crezut Claudie tribunul în Hristos şi s-a botezat cu toată casa şi ostaşii 
săi, s-a dus vestea despre aceea la urechile împăratului Numerian (283-284), care 
împărăţea într-acea vreme în Roma. Acela îndată a poruncit ca pe Claudie să-l 
înece în mare, legându-i o piatră de grumaz, iar pe toţi ostaşii şi pe amândoi fiii lui 
să-l taie cu sabia. Şi era în acel loc, unde au fost tăiaţi mucenicii lui Hristos, un 
mormânt vechi, pe care creştinii l-au curățit. Apoi, luând noaptea trupurile sfinţilor 
mucenici, le-au pus în mormântul acela. 





Sfânta Ilaria 


Acolo Ilaria, femeia lui Claudie, mergând adeseori, săvârşea rugăciunile sale 
lângă moaştele mucenicilor, unde amândoi fiii săi se aflau tăiaţi. Deci a fost 
prinsă în acelaşi loc de necredincioşi şi adusă la întrebare. lar ea se ruga lor, 

Iar ei slăbind-o, ea şi-a plecat genunchii la pământ şi, ridicând mâinile şi înălţând 


Astfel rugându-se ea, şi-a dat duhul său în mâinile lui Dumnezeu. lar cei ce o 
prinseseră, văzând-o deodată moartă, s-au umilit şi lăsând lângă dânsa două roabe 
ale ei care erau cu dânsa, s-au dus. lar roabele, luând trupul stăpânei lor, l-au 
îngropat cu cinste lângă mormântul cel vechi, în care zăceau sfinţii mucenici. 


Numerian împăratul a poruncit ca pe Sfinţii mucenici Hrisant şi Daria să-i 
muncească în felurite chipuri. Pe Hrisant, cu lanţuri de fier legându-l, l-au aruncat 
într-o temniţă adâncă, înfricoşată şi plină de necurăţie, căci acolo ieşea toată 
necurăţia din cetate, iar pe Daria au dus-o în casa de desfrânare. Dar Dumnezeu le 
ajută la amândoi, făcând minunată întru dânşii puterea Sa cea atotputernică. Căci 
Sfântului Hrisant, în acea întunecată şi necurată temniţă, îi strălucea lumina 
cerească şi în loc de necurăţie, era o mireasmă plăcută. lar Sfintei Daria un leu, 
scăpând din închisoarea sa, i-a stat înainte în cămara aceea, în care sfânta zăcea cu 
faţa la pământ şi se ruga lui Dumnezeu, şi o păzea. 


Despre acest lucru neştiind cetăţenii, au trimis pe un tânăr fără de ruşine ca s-o 
prihănească. Pe acela, după ce a intrat în cămară la sfântă, îndată l-a apucat leul şi 
aruncându-l la pământ, îl călca cu picioarele şi se uita la Sfânta Daria, ca o slugă 
pricepută, aşteptând porunca stăpânei sale, să facă ce va vrea cu acel om fără de 
ruşine, să-l ucidă sau să-l hbereze viu. Sfânta Daria, înțelegând aceea, a zis către 
leu: "Te jur pe Fiul lui Dumnezeu, să-l slăbeşti ca să audă de la mine cuvântul 
lui Dumnezeu!" 


Deci, lăsând leul pe tânărul acela, a ieşit afară şi s-a culcat lângă uşă, păzind ca să 
nu intre altcineva în casă. 


Sfânta a zis către tânărul acela: "lată, cruzimea leului, auzind de numele lui 
Hristos, s-a îmblânzit şi fiara, ca un om înţelegător, cunoaşte pe Dumnezeul cel 
adevărat, se teme şi-L cinsteşte. lar tu, ticălosule, fiind om şi având cunoştinţă, 
nu te temi de Dumnezeu, petrecând într-atitea răutăţi şi întinăciuni? Ţi se cădea 
să te ruşinezi şi Să te căieşti, însă tu cu acelea te lauzi”. 


lar el, căzând înaintea ei, a început a striga şi a zice: "Porunceşte-mi, roaba lui 
Hristos, ca să ies de aici fără vătămare şi eu la toţi voi propovădui că Hristos, 

Căruia tu Îi slujeşti, Acela singur este Dumnezeu adevărat şi nu este altul afară de 
EI". 


Apoi a poruncit Sfânta Daria leului şi a lăsat fiara ieşire liberă din casa aceea acelui 
tânăr. Şi s-a dus tânărul prin mijlocul cetăţii, strigând cu mare glas: "Să ştiţi toți, 
romanilor, că Daria este zeiță”. 


Apoi au alergat nişte oameni mai îndrăzneţi, luptători tari de privelişte, vrând să 
scoată pe leu de acolo. Dar leul, întărindu-se de Dumnezeu, pe fiecare apucându-i, 
îi trântea la pământ şi aşternându-i pe toţi dinaintea picioarelor Sfintei Daria, îi 
ținea nescăpaţi; însă nu-i omora, nici îi rănea, ci aştepta porunca Dariei. 


Deci, a zis sfânta către acei bărbaţi: "Dacă veţi crede în Hristos, veţi putea să 
ieşiţi de aici fără vătămare, iar de nu, apoi zeii voştrii să vă apere de la moarte”. 


lar ei cu un glas au strigat, zicând: "Cel ce nu crede că Hristos este Dumnezeu 
adevărat şi viu, acela să nu iasă de aici viu!" 


Astfel strigând ei, Sfânta Daria a poruncit leului ca fără vătămare să elibereze pe 
acei bărbaţi. 


lar ei, ieşind, strigau cu mare glas: "Credeţi, popoarele Romei, că nu este alt 
Dumnezeu afară de Hristos, pe Care Daria II propovăduieşte!" 


Înştiinţându-se despre aceea Chelerin, eparhul, a poruncit să aprindă un foc mare 
lângă uşile acelei case, în care era Daria cu leul, ca să ardă împreună cu fiara. Leul, 
văzând focul, s-a speriat şi a început a răcni. Dar sfânta i-a zis: “Nu re teme, că nu 
vei fi ars, nici prins de cineva, nici ucis; ci cu a ta firească moarte, la vremea ta 
vei muri. Deci, lepădând frica, ieşi şi te du cu pace în pustie, căci Acela, pe Care 
tu întru mine L-ai cinstit, te va apăra pe tine”. lar leul, plecându-şi capul, a ieşit 
şi prin mijlocul cetăţii ducându-se, pe nimeni n-a vătămat, ci a fugit în pustietate; 
iar cei ce s-au izbăvit din gura lui, toţi au primit Botezul. 


După ce s-a înştiinţat de acestea împăratul Numerian, a poruncit eparhului ca pe 
Hrisant şi pe Daria cu munci cumplite să-i piardă. Sfântului Hrisant, fund 
spânzurat gol pe lemn, îi aduseră şi lumânări aprinse ca să-l ardă; dar îndată lemnul 
s-a rupt, legăturile s-au sfărâmat şi lumânările s-au stins. lar câți au vrut să se 
atingă de Sfânta Daria, mâinile acelora îndată se zgârceau şi vinele lor se rupeau şi 
țipau de durerea cea cumplită. Văzând aceasta, eparhul s-a temut şi alergând 
degrabă, a spus împăratului. lar el, socotind acele minuni, nu din puterea lui 

Dumnezeu, ci din meşteşugul vrăjitoresc, a poruncit ca pe amândoi, pe Hrisant şi 
pe Daria, să-i scoată afară din cetate şi săpând o groapă adâncă, pe calea ce se 
numeşte Salaria, să-i arunce într-însa pe amândoi; apoi cu pietre şi cu pământ să-i 
acopere şi să-i îngroape de vii. 





IPEE Sfinţilor mucenici iris adi ET 


Deci, astfel fund duşi Sfinţii mucenici Hrisant şi Daria, cântând şi rugându-se, s-au 
pogorât în groapa aceea şi au primit muceniceasca moarte şi îngropare, fiind 
acoperiți de vii cu pământ şi cu piatră, după porunca tiranului. Şi, precum în viaţa 
aceasta au avut viaţa de obşte întru duhovniceasca însoţire, astfel s-au sfârşit 
amândoi împreună, fund primiți de Dumnezeu ca o jertfă vie şi bine primită, 
câştigând cununile răsplătirii celei fără de moarte. 


La locul acela multe minuni şi tămăduiri se făceau şi mulțime fără de număr de 
creştini, bărbaţi, femei şi copii, adunându-se într-o peşteră oarecare ce era acolo 
aproape, cu bucurie prăznuiau ziua mucenicilor şi cu dumnezeieştile Taine se 
împărtăşeau. 


Inştiinţându-se despre aceasta tiranul, îndată a poruncit să astupe intrarea peşterii 
aceleia şi să răstoarne pământ. Deci s-a făcut aceea degrabă şi s-a săvârşit acolo 
muceniceşte toată mulțimea adunării creştineşti, între care erau Diodor presbiterul, 

Marian diaconul şi mulţi clerici. Insă nu este cu putință a număra numele 
credincioşilor care s-au sfârşit acolo, căci erau fără număr. 


lar acestea toate ce s-au făcut, noi, fraţii Varin şi Armenie, le-am scris, după 
porunca prea sfințitului Ştefan, papa de la Roma şi în toate cetăţile le-am trimis, ca 
să ştie toți că Sfinţii mucenici Hrisant şi Daria au luat cununile muceniceşti întru 
cerească Împărăţie, de la Domnul nostru lisus Hristos, Căruia se cuvine slava şi 
stăpânirea, acum şi pururea şi în vecii vecilor. Amin. 

Sfinţii Hrisant şi Daria - drumul spre sfinţenie 





Văzând că fiul său propovăduieşte Ortodoxia, tatăl Sfântului Hrisant i-a trimis-o pe 
Sfânta Daria, cu gândul că, pentru frumuseţea acesteia, se va răzgândi să Îi urmeze 
Domnului. Dar aceştia s-au căsătorit şi, fiind botezată şi ea, au trăit ca frații, în 
curăţie. Pentru acest lucru, fiind pârâţi, au fost chinuiţi şi omorâţi. 


SR 5 e 


Trăind pe vremea împăratului Numerian, Sfântul Hrisant era din Alexandria, iar 
Sfânta Daria din Atena. Botezat în credința creștină şi propovăduind cuvântul 
Domnului, Sfântului Hrisant îi fusese trimisă Daria de către tatăl lui, pentru a-l 
întoarce de la dreapta credinţă. Cei doi s-au căsătorit, dar nu numai că nu a putut să 
îl facă să se răzgândească, ci şi ea a mărturisit iubirea Domnului şi, spunându-i 
soțului ei despre planul ascuns, s-a botezat şi ea şi au trăit în curăție. 


Pârâţ la prefect, au fost judecaţi şi chinuiți în multe feluri, încât tribunul militar, 
văzându-le credinţa şi răbdarea, s-a întors la Hristos împreună cu familia sa şi cu 
ostaşii, fiind omorâţi cu toții. 


Sfinţii Hrisant şi Daria au fost aruncaţi într-o groapă şi s-a turnat pământ deasupra 
lor, dându-şi sufletele în mâinile Domnului. 

Sinaxar - Pomenirea Sfinţilor mucenici Hrisant şi Daria 











In această lună (martie), în ziua a nouăsprezecea, pomenirea Sfinţilor mucenici 
Hrisant şi Daria. 


Hrisant şi Daria au trăit pe vremea împăratului Numerian. Tatăl lui Hrisant se 
numea Polemon, avea rangul de senator şi era de fel din Alexandria, iar Daria era 
de fel din Atena. 


Deoarece Hrisant fusese introdus de un oarecare creştin în tainele cele dumne- 
zeieşti şi botezat în credinţa creştină şi începuse să propovăduiască pe Hristos, tatăl 
său i-a căutat o fecioară cu ţinuta aleasă şi frumoasă la înfăţişare, cu numele Daria, 
pe care a trimis de au adus-o tocmai de la Atena, căci socotea că Hrisant din 
dragostea faţă de această fecioară, avea să se întoarcă de la credinţa creştinilor. 


După ce s-au căsătorit, Daria, care cunoştea ce voia tatăl lui Hrisant, nu numai că 
nu l-a putut convinge să se lepede de credinţa lui, ci ea singură s-a lăsat convinsă 
de el şi mărturisind soţului ei nelegiuirea pe care încercase să o facă, a primit 
Sfântul Botez şi au trăit mai departe amândoi într-o feciorie desăvârşită. 


Fiind însă pârâţi la prefectul Celerin, acesta i-a dat în seama tribunului militar 
Claudiu, ca să-i cerceteze. lar acesta chinuindu-i cu multe feluri de cazne, la care 
se găsea de faţă şi el cu ai lui, şi văzându-le curajul cu care răbdau chinurile, 
arătându-se ei mai presus de ele, s-a schimbat şi a crezut în Hristos atât el cât şi 
soția lui Ilaria şi cei doi fii ai lor, Iason și Mavru, şi o dată cu ei şi toţi soldaţii care 

se găseau sub conducerea lui Claudiu, care cu toţii laolaltă au primit cununa 
muceniciei în ziua a nouăsprezecea a lunii martie. Lui Claudiu, legându-i-se o 
piatră de grumaz, a fost aruncat în adânc de apă; fiilor lui şi celorlalți ostaşi li s-au 
tăiat capetele cu sabia. 





Sfinţii mucenici Ilaria şi Claudiu 


Sfântul Hrisant şi Daria au fost aruncaţi într-o groapă adâncă şi aruncându-se 
pământ de sus asupra lor, au primit acolo sfârşitul lor mucenicesc. 

Diac. George Aniculoaie — Sinaxar - Sfinţii mucenici Hrisant şi Daria 











Sfântul Hrisant, fiul nobilului Polemie, a studiat la Roma în timpul împăratului 
Numerian (283-284). Dar după ce a citit Sfânta Scriptură, a părăsit învăţătura 
păgână şi a fost botezat de Cristofor, un preot creştin care i-a explicat şi tainele 
creştinismului. 


Tatăl său a încercat în multe feluri să îşi convingă fiul să renunţe la credinţa 
creştină. A încercat să îl căsătorească cu o tânără fecioară pe nume Daria, una 
dintre cele mai înțelepte slujitoare ale zeiţei Atena. Toate încercările au fost în 
zadar, căci Daria a trecut şi ea la creştinism. 


După un an, Polemie a murit, lăsând toată averea fiului său. Hrisant şi Daria au 
zidit în Roma două case mari, două mănăstiri, una pentru bărbaţi şi alta pentru 
femei. 


În cele din urmă, Hrisant şi Daria au fost prinşi de prefectul Celerin. Hrisant a fost 
dus în faţa judecătorului Claudiu şi supus la nenumărate chinuri. Rămânând 
nevătămat, Claudiu a căzut în genunchi înaintea lui Hrisant şi s-a creştinat. 


XP PP PP IP IP 3 E II II II 2 E E E E PX XX 
Xp e IP IP IP 3 E II II II 2 E E E E E XXX 


Ar De Dr dr dr De Dr dr dr Dr Dr dr dr dr Dr dr dr Dr de dr dr Ar A A 


De De de De Dr De De De De De De Dr Dr de De De de De dr Dr De de de dr drd 


În urma acestei întâmplări, împăratul Numerian a poruncit ca Hrisant şi Daria să 
fie scoşi în afara Romei şi închişi de vii într-o peşteră. Mulţi alţi creştini au fost 
prinşi atunci Şi îngropaţi odată cu el. 

Arhid. Ştefan Sfarghie - Sinaxar - Sfinţii mucenici Hrisant şi Daria. Claudiu şi 
Ilaria 





Sfântul Hrisant ($283) era din Egipt, dar s-a mutat la Roma împreună cu tatăl său 
Polemon, care era păgân. După ce a învăţat toată filosofia păgână, Hrisant a intrat 
în contact cu învăţătura creştină şi cu multă râvnă cerceta cuvintele Evangheliei şi 
ale apostolilor, adâncindu-le pe ele. 


Și zicea către sine: „[i se cădea ţie, Hrisante, să citeşti scrierile păgânilor câtă 
vreme nu cunoşteai lumina adevărului, iar acum, că ai aflat-o, păzeşte-o pe ea. Căci 
roadele ostenelilor se dau celor ce le cer, precum ai citit: Caută şi vei afla. Ai aflat 
aur, ai aflat argint, ai aflat pietre scumpe, dar le-ai aflat ca să şi urmezi ceea ce ai 
aflat. Deci, fereşte-te să nu-ţi pierzi comoara!” 


La şapte zile după botezul său, Hrisant propovăduia cu mult curaj în popor pe 
Hristos Domnul. 


Văzând ceea ce face fiul său, Polemon l-a căsătorit pe Hrisant cu o păgână, Daria, 
sperând ca aceasta să-l facă să renunţe la credinţa creştină, însă, ea a primit 
credinţa în Hristos, botezându-se în numele Preasfintei Treimi. 


In acea vreme, creştinii erau prigoniţi la Roma, iar Hrisant şi Daria au fost aduşi la 
judecată în faţa tribunului Claudiu. Văzând tăria cu care cei doi au îndurat toate 

chinurile pentru Hristos, însuşi tribunul, împreună cu soţia sa Ilaria, cei doi fii ai 
lor şi ostaşii au crezut în Mântuitorul lisus Hristos. 





Ajungând vestea până la împărat, acesta a poruncit ca toţi să fie ucişi. Astfel, 
Claudiu a fost înecat în apă, ostaşilor li s-au tăiat capetele, iar Hrisant şi Daria au 
fost îngropaţi de vii, primind astfel cununa muceniciei. 


Moaştele lor au fost puse, pe vremea împăratului Constantin cel mare, în cata- 
combele de pe calea Salaria din Roma. 

lulian Dumitraşcu - Sfinţii mucenici Hrisant şi Daria, Claudiu şi Ilaria. 
Sfântului mucenic Marian diaconul 





Sfântul mucenic Hrisant şi Sfânta muceniţă Daria - Hrisant a fost fiul nobilului 
Polemie. Tatăl său l-a dus la Roma pentru a studia învăţăturile păgâne în timpul 
împăratului Numerian (283-284). Însă Hristant a îmbrăţişat învăţătura creştină şi 
propovăduia pe Mântuitorul lisus Hristos. 


Citind Sfânta Scriptură, Hrisant s-a luminat şi părăsind învăţătura păgână, a fost 
botezat de Cristofor, un preot creştin care i-a explicat şi tainele credinţei creştine. 
Tatăl său a încercat în multe feluri să îşi convingă fiul să renunţe la credinţa 
creştină. A încercat să îl căsătorească cu o tânără fecioară pe nume Daria, una 
dintre cele mai înțelepte slujitoare ale zeiţei Atena. Toate încercările au fost în 


zadar, căci Daria a trecut şi ea la creştinism. 


După un an, Polemie a murit, lăsând toată averea fiului său. Hrisant şi Daria au 
zidit în Roma două case mari, două mănăstiri, una pentru bărbaţi, a lui Hrisant şi a 
alta pentru femei, a Dariei. În cele din urmă, Hrisant şi Daria au fost prinşi de 
prefectul Celerin. Hrisant a fost dus în faţa judecătorului Claudiu şi supus la 
nenumărate chinuri. 

Rămânând nevătămat, Claudiu a căzut în genunchi înaintea lui Hrisant şi s-a 
creştinat. 


In urma acestei întâmplări, împăratul Numerian a poruncit ca Hrisant şi Daria să 
fie scoşi în afara Romei şi închişi de vii într-o peşteră. Mulţi alţi creştini au fost 
prinşi atunci Şi îngropaţi odată cu ei. 


Moaştele lor au fost găsite în timpul împăratului Constantin cel mare. 
Tot astăzi, Biserica Ortodoxă pomeneşte pe Sfânta muceniţă Ilania, soția jude- 


cătorului Claudiu, care trecând la creştinism a primit moarte martirică din porunca 
împăratului Numerian, şi pe Sfântul mucenic Marian diaconul. 

Proloagele - Pomenirea Sfinţilor mucenici Hrisant şi Daria (+ 283) 





Luna martie în 19 zile: pomenirea Sfinţilor mucenici Hrisant și Daria (f 283) 


Sfântul Hrisant era fiul unui bărbat vestit din Alexandria Egiptului, anume 
Polemon, om de neam domnesc, însă păgân cu credinţa, care, cinstit fiind de 
împăratul Numerian (283-284) cu dregătoria de senator, în sfatul ţării, s-a mutat 
din Egipt la Roma, împreună cu fiul său. Şi se străduia Polemon să dea fiului său 
toată învăţătura păgânească, cea mai înaltă a vremii sale, foarte bogat fiind. 


lar Hrisant, multă îndemnare spre îndeletnicirea cărturărească arătând, în scurtă 
vreme a ajuns a cunoaște toată filozofia păgână. Dar, aflând şi de dumnezeiasca 
înțelepciune cuprinsă în Sfintele Scripturi, cu înfocată râvnă şi cu multă luare 
aminte, cerceta cărțile Evangheliei şi ale Apostolilor, adâncindu-le pe ele. 


Şi zicea către sine: 





Și a ales, drept aceea, ca dascăl pe Carpofor preotul, care era iscusit în dumne- 
zeieştile Scripturi, trăind ascuns într-o peșteră din munţi. Și a auzit de la dânsul 

Cuvântul lui Dumnezeu şi taina credinței creștinești și, povăţuindu-se de dânsul, în 
scurtă vreme a primit și Sfântul Botez. ŞI atât s-a întărit în sfânta credință și în 
dragostea lui Hristos, încât, la şapte zile după Botezul său, Hrisant a şi început a 
propovădui, la arătare, în popor, pe Hristos, Fiul lui Dumnezeu. 


Mâhnire mare a cuprins pe tatăl său, Polemon, când a văzut înflăcărarea fiului său, 
pe calea credinţei şi defăimarea zeilor şi, mâniindu-se, l-a certat şi l-a închis în 
casă. Dar, cu toate mustrările, Hrisant nu s-a lepădat de credinţa sa. 


Deci, neputând el nicidecum să-l întoarcă, l-a însurat cu o fecioară frumoasă, însă 
păgână, pe nume Daria, din Atena, cu chip ca, aceea să-l facă pe Hrisant să-şi lase 
credinţa lui cea creştinească, pentru dragostea ei. Dar, în loc să-l întoarcă pe el, ea 
însăşi a primit credinţa în Hristos şi, lepădându-se de păgânătate, a primit Sfântul 
Botez. 


Și doreau împreună, cu atâta înflăcărare, a sluji lui Hristos, încât au făcut legământ 
amândoi să trăiască în deplină feciorie. Şi își împărțeau multele lor avuţii săracilor 
şi întorceau pe mulți la credința lui Hristos, sfătuindu-i pe tineri la viaţa 
feciorească. Și le zideau acestora case deosebite, ca nişte mănăstiri, case de tineri 
cu viaţă curată şi case de fecioare, miresele lui Hristos. 


Și s-a făcut fără de veste tulburare în Roma, că, acestea văzându-le, păgânii au 
mers la eparhul cetăţii, Celerin şi s-au plâns de străina lucrare a lui Hrisant şi a 
Dariei. Și îndată, acela a poruncit să-i prindă pe amândoi. 


Deci, i-a dat, la întrebări, în seama unui tribun, anume Claudiu și a ostașilor lui și 1- 
au supus la chinuri, silindu-i să lepede mărturisirea lui Hristos. Dar atât de mare a 
fost şi tăria cu care Sfinții au îndurat chinurile, precum şi înţelepciunea cu care ei 
au răspuns meșteșugitelor întrebări ce li se puneau, încât însuşi Claudiu tribunul și 
ostașii lui au cunoscut dreapta credință şi, lepădându-se de idoli, au crezut în 
Hristos. 


Dar, ajungând vestea până la împărat, acesta a dat poruncă să fie uciși. Şi s-a sfârşit 
Claudiu fiind înecat în apă, iar ostașii lui au fost uciși, tăindu-li-se capetele. 


Deci, Hrisant şi Daria au primit şi ei moarte de mucenici, că, fiind aruncaţi într-o 
groapă, au fost înmormântați de vii, mărturisind pe Hristos până la capăt, la 19 
martie, anul 283; iar moaştele lor au fost puse, pe vremea împărăției marelui 
Constantin, în catacombele de pe calea Salaria din Roma. 

Intru această zi, Sfântul mucenic Panharie. 


Când împărăţeau Dioclețian și Maximian în Roma cea veche, toată lumea era plină 
de înşelăciunea idolească şi tot cel ce se mărturisea creştin, se lipsea nu numai de 
toată averea sa, ci, încă şi de viaţă, după ce, mai întâi, suferea tot felul de chinuri. 


Deci, era atunci un oarecare, Panharie cu numele, din părțile Uzanilor, din Cetatea 
Vilapati, creştin din strămoşii săi, bărbat înalt de statură şi frumos. Și, ducându-se 
la Roma, s-a împrietenit cu Dioclețian, datorită căruia a ajuns cel dintâi bărbat la 
curte şi foarte mult era iubit de împărat, încât, pentru multa dragoste ce aveau între 
ei, Panharie - vai nouă, s-a lepădat de credinţa lui Hristos şi s-a făcut de un cuget 
cu împăratul. Și a poruncit împăratul să ia Panharie în fiecare an, de la împărăție, 
multe venituri, unele cu hrisoave, iar altele numai din poruncă împărătească, ca, 
prin acestea, să aibă tot câştigul și odihna. 


ȘI, înştiinţându-se de aceasta, fericita sa maică şi sora lui, prin scrisoare, îl sfătuiau 
pe el să aibă, în pomenirea sa, frica de Dumnezeu, apoi, înfricoşata Judecată şi-i 
adevereau lui ca să cunoască ce fel de făgăduință le-a dat Hristos, celor ce L-au 
cunoscut pe El și L-au mărturisit, cu îndrăzneală, înaintea împăraților și a 
domnilor, precum şi, dimpotrivă, ce fel de osândă au luat cei ce au tăgăduit și s-au 
lepădat de dumnezeirea Lui, ca să nu-i fie necunoscute aceste lucruri. Pe lângă 
aceasta, i-au scris şi cuvântul Domnului, ce zice: "Omul de va dobândi toată lumea 
şi-şi va pierde sufletul său, nu va afla răsplată, deopotrivă, cu paguba sufletului 
său". 


Acest fel de scrisoare primind de la maica sa și citind-o Panharie, venindu-și în 
sine, a început a plânge şi aruncându-se la pământ, striga: "Miluiește-mă, Doamne, 
Atolţiitorule şi nu mă ruşina pe mine, robul tău, înaintea îngerilor şi a oamenilor. 
Ci, fie-Ți milă de mine, pentru mare îndurarea Ta”. 


Deci, văzându-l pe el cineva din palat, plângând şi rostind unele ca acestea, a vestit 
pe împărat. 


ȘI, mergând el de față i-a zis împăratul: "Spune-mi prea iubitule Panharie au doar 
nazarinean eşti ?" 


Zis-a Sfântul: "Nazarinean sunt, o împărate și creştin”. 

Și împăratul i-a zis: "Leapădă-te de numirea aceasta, pentru dragostea mea cea 
către tine. Că ştiut să-ți fie, nu voi hotărt asupra ta moarte grabnică, până ce nu te 
vol topi mai întâi cu felurite chinuri." 


lar Sfântul i-a zis: “Eu, împărate, pentru că m-am făcut de un cuget cu tine până 
acum, mă cutremur şi mă tem, ca nu cumva venind foc din cer, să mă ardă. Ci, de 
acum înainte, să nu-mi fie mie a mă lepăda de Hristosul meu, chiar dacă astăzi, 
sau după mulți ani, cu multe chinuri, precum zici tu, vei topi trupul meu”. 


Atunci, fiind dezbrăcat Sfântul, l-au bătut cu vine de bou și, toată curtea fiind de 
față, a zis împăratul: "Știţi că Panharie, marele dregător al împărăției, a căzut în 
credinţa galileenilor. Deci, spuneţi-mi mie, ce îi voi face lui ?" 


Iar ei au zis lui: "Porunceşte, împărate, ca el să fie bătut în piață, gol fund, apoi să 
fie trimis la stăpânitorul din Nicomidia, spre a fi pedepsit acolo, de acela. Ca să nu 
ne facem şi noi părtași la sângele lui, iubit ție fiindu-ţi”. 


Deci, a plăcut sfatul acesta împăratului, că mult îl iubea pe el şi nu voia să vadă 
moartea lui. Și, aducându-l pe el în piaţă, l-au bătut cumplit, apoi, dându-l 
ostaşilor, împăratul a poruncit să se facă scrisorile către stăpânitorul din Nicomidia, 
în multe chipuri îndreptăţind moartea Sfântului. 


ȘI, mergând Sfântul la Nicomidia și înfățişându-se înaintea stăpânitorului, fiindcă 
era silit de acela la răspunsuri, a zis: “Iată, din împărătească poruncă, ai înțeles 
cine sunt; deci, dar, fă cele ce socoteşti, cu osârdie și fără frică”. 


ȘI stăpânitorul a zis: "Cum îţi este numele ?" 


Și mucenicul a răspuns: "Panharie îmi este numele. Creștin am fost din strămoşi și, 
amăgindu-mă de înşelăciunea împăratului, m-am făcut de un cuget cu el, rău 
socotind. Dar, îndreptându-mă, cu ajutorul lui Dumnezeu, de maica și de sora 
mea, m-am apropiat de Hristosul şi Dumnezeul meu şi, acum, mă grăbesc să mor 
pentru EI, ca să şterg lepădarea de EI, pe care am săvârşit-o”. 


lar stăpânitorul i-a zis: "Lasă acestea, ce zici şi fă porunca împăratului; nu vreau ca 
pomenirea unui astfel de om, bine încuviinţat și frumos ca tine, să se piardă de pe 
pământ". 


Iar Sfântul i-a zis lui: "Această pierzare, ce zici, este vremelnică, dar pricinuitoare 
de veşnică viaţă, celor ce au ales-o pe ea, pentru Hristos”. 

Deci, văzând neînduplecarea lui, stăpânitorul a dat hotărârea şi, după ce şi-a făcut 
rugăciunea, i s-a tăiat capul mucenicului lui Hristos, Panharie, în 19 zile ale lui 
martie, în Nicomidia. ŞI aşa a luat fericitul cununa muceniciei. 


Intru această zi, cuvânt despre o femeie, ce şi-a înjunghiat pe cei doi copii ai săi. 


Ne spunea monahul Paladie, zicând: "Am auzit de la un corăbier, care spunea aşa: 
"Plutind pe mare", zicea, "odată, aveam în corabie bărbaţi şi femei. ŞI, dacă am 
ajuns în larg, pe când alte corăbii călătoreau bine, unele spre Constantinopol, altele 
spre Alexandria, altele aiurea, vântul fiindu-le bun, corabia noastră nu putea merge 
mai departe. Și aşa am petrecut trei zile, corabia nemişcându-se din loc, iar eu, 
întru necaz fiind şi întru nedumerire, mă întrebam ce putea fi aceasta. ŞI, fiind 
necăjit pentru corabie, ca un cârmaci ce eram, am început a ruga pe Dumnezeu; şi 
toţi, cei ce erau cu mine, au făcut asemenea. 


lar odată, mi-a venit un glas, grăindu-mi mie: "Aruncă pe Maria întru adânc şi cu 
bine vei pluui". 


Iar eu, nedumerindu-mă, am grăit: "Ce oare va să fie aceasta ? Şi cine este Maria ?" 
Și aceasta spunând, iarăşi mi-a venit glasul, grăindu-mi mie: "Am zis ţie, aruncă pe 
Maria Jos şi veţi fi mântuiți”. 

Atunci, aşa socotind, îndată am strigat: "Maria !" 

lar aceea dormea pe aşternutul ei şi mi-a răspuns, grăind: "Ce porunceşti stăpâne ?" 
Și am zis ei: "Te rog să vii aici." 


Şi, sculându-se, îndată a venit şi, venind, am luat-o pe dânsa singură şi i-am zis: 
"Vezi, soră Maria, ce fel de păcate am eu, încât pentru mine, toţi veți pieri." 


lar aceea, mult suspinând, a zis: "Cu adevărat, domnule cârmaci, eu sunt 
păcătoasa." 


ȘI am zis către dânsa: "Ce păcate ai ?" 


Iar ea mi-a zis: "Cumplite pentru mine, vai mie ! Că nu este păcat, pe care eu nu l- 
am făcut şi pentru păcatele mele, toţi veţi pieri." 

Atunci mi-a mărturisit toate pe rând, grăind: "Cu adevărat, domnule cârmaci, eu, 
păcătoasa şi foarte ticăloasa, am avut bărbat şi doi copii şi când unul era de nouă 
ani, iar altul de cinci ani, a murit bărbatul meu și am rămas văduvă. ŞI vieţuia 
aproape de mine un oarecare ostaş şi am vrut a mă mărita cu dânsul. Şi am trimis 
pe cineva la el, iar acela a zis: "Nu voi lua femeie ce are copii de la alt bărbat", iar 
eu ticăloasa, auzind că nu vrea să mă ia pe mine, pentru copii, şi aprinzându-mă 
mult cu dragostea către dânsul, am înjunghiat pe amândoi copiii mei și am trimis 
către dânsul veste: "lată, acum nu mai am nici un copil." 


lar ostaşul, auzind ceea ce am făcut copiilor mei, a zis: "Viu este Domnul, Cel ce în 
ceruri locuiește, că nu o voi lua pe ea." Aceasta auzind, eu, ticăloasa, m-am temut 
ca nu după Lege să fiu chinuită şi ucisă şi am fugit." 


Acestea auzind de la femeia aceea, nici aşa nu am vrut a o arunca pe ea întru 
adânc, ci am zis ei: "lată, eu voi intra în barcă şi, să ştii, femeie, că, de va merge 
corabia cea mare, apoi numai păcatele mele au ţinut-o pe ea." 


ȘI, dacă m-am pogorât în barcă, nu s-au mişcat din locul lor nici corabia cea mare, 
nici barca. Atunci, am intrat eu în corabia cea mare şi am grăit femeii: "Pogoară-te 
tu în barcă." 


lar aceea s-a pogorât şi, îndată, barca, puţin depărtându-se, s-a scufundat în adânc, 
iar corabia cea mare a mers așa de bine, încât, în trei zile, am străbătut, plutind, cât 
aveam să mergem în cinci zile. 


Intru această zi, cuvânt al lui Atanasie, egumenul Sinaiului, despre aducerea 
ami-nte a răului. 





Mult poate rugăciunea dreptului, care se ajutorează cu fapta. Dar se ajutorează, 
dacă cel ce se căieşte va începe a se osteni şi roade de pocăință a face. lar, dacă de 
o parte zideșşti, iar pe alta risipești, apoi ce folos va fi ? Fără numai greutate își 
dobândeşte lui. Că mare răutate este ca, adică, să meargă cineva la biserică, având 

invidie asupra altcuiva: căci, cum o să se roage cu o minciună, zicând la rugăciune: 
"Tatăl nostru, iartă-ne nouă greşelile noastre, precum şi noi iertăm greşiților 
noştri?” 


O, omule, care grăiești și fără de minte te osteneşti la rugăciune, purtând în inima 
ta veninul vrăjmașului, cum strigi, cu minciună, la Dumnezeu: "lartă-mi mie, 
precum şi eu am iertat ?" Oare să te rogi ai venit, sau ca să minți ? Oare să câştigi 
darul, sau mânie să primeşti ? Mântuire voiești să iei, sau osândă ? Au nu auzi ce 
spune preotul, în vremea dumnezeieştii Liturghii: "Să ne iubim unii pe alții”, adică 
să lepădăm toate nedreptățile și asprimile inimii ? Ce faci, omule ? 


Îngerii slujind, heruvimii cei cu ochi mulţi acopăr Trupul lui Hristos pe Sfânta 
Masă şi serafimii, cei cu şase aripi, cântă cântarea întreit sfântă şi cu multă frică 
stau înainte, iar preotul, pentru tot poporul rugându-se, Duhul Sfânt se pogoară şi 
îngerii scriu numele celor ce fără răutate intră în biserică; cum, oare, iubitule, de nu 
te înspăimântezi ? Sau cum ceri iertăciune, iar tu nu ierți. Că de nu vei ierta, pe cei 
ce ţi-au greșit ție, nici Domnul nu te va ierta pe tine. lar de vei ierta, iertat vei fi; şi 
de vei milui, miluit vei fi. 


Să nu zici: "De multe ori am iertat pe fratele meu și iarăşi rău mă ocărăşte şi multe 
răutăți aduce asupra mea şi nu pot să-l mai iert pe el”. Nu, iubitule, să nu zici 
acestea, ci să te asemeni cu Ştefan și cu Iacov, ruda Domnului și să te rogi pentru 
cei ce-ţi fac ţie rău. 


Și Stăpânului tău, Celui ce a primit moarte pentru noi, să te asemeni; să rabzi 
răutatea și ocara de la prietenul tău, ca să ţi se ierte păcatele cele multe. 


Să fugim, fraților, de păcatul cel amar al aducerii aminte de rău, pentru că tot 
păcatul, în scurtă vreme, se săvârşeşte şi degrabă trece, dar pomenirea de rău este o 
patimă cumplită înfocată. Că, cineva, ori umblând, ori şezând, ori sculându-se, 
veninul balaurului în inima sa îl poartă. Cel ce se lasă cuprins de această patimă, nu 
va moșteni Împărăţia lui Dumnezeu și iertării nu se va învrednici. Că, pentru acela, 
nici o faptă bună nu se foloseşte, nici postul, nici milostenia; că pomenirea de rău 
pe toate le pierde. 


Deci, de-ţi vei aduce darul tău la altar şi acolo îţi vei aminti de răutate, mergi, mai 
întâi, de te împacă şi, aşa, să-ți aduci darul şi primit va fi. 


Dumnezeului nostru slavă, acum şi pururea şi în vecii vecilor ! Amin. 

Sfântul Nicolae Velimirovici - Proloagele de la Ohrida - Pomenirea Sfinţilor 
mucenici Hrisant şi Daria şi a celor împreună cu dânşii 





Sfântul Hrisant a fost fiul lui Polemius, distins patrician care se stabilise la Roma 
venind din Alexandria. Fiu al unor părinți ce aparţineau marii aristocrații, Hrisant a 
studiat la cele mai înalte şcoli, cu preceptorii şi profesorii cei mai învăţaţi şi mai 
celebri. Dar înţelepciunea lumii nu a avut darul să convingă mintea lui de adevărul 
mai adânc al vieţii după care înseta sufletul său. Din cauza aceasta, el suferea, fiind 
profund nefericit. 


Dar Dumnezeu, Proniatorul a tot şi a toate, a cunoscut inima lui Hrisant şi a mân- 
gâiat-o. Într-o bună zi i-a căzut în mâini un exemplar al Sfintelor Evanghelii care 
includea şi Faptele Apostolilor. Citindu-le, în inima lui Hrisant a strălucit adevărul 
şi el a dorit de îndată un învăţător, pe care l-a găsit în persoana lui Carpofor, care 
l-a învăţat cu pricepere şi l-a botezat. 


Acest lucru nu a fost pe placul lui Polemius, tatăl tânărului, care a făcut tot posi- 
bilul să-l îndepărteze pe fiul lui de la credinţa în Hristos. Nereuşind, întunecatul 
tată a încercat mai întâi să-l corupă, aducându-i alături o femeie desfrânată. Dar 
Hrisant a fost mai tare şi a biruit, păstrându-şi castitatea. 

Atunci tatăl I-a silit să o ia în căsătorie pe Daria, o tânără păgână. Dar Hrisant a 
sfătuit-o pe Daria să îmbrățişeze credinţa în Hristos şi să fie de acord să trăiască 
împreună cu el ca frate şi soră, afişând în afară viaţa obişnuită a căsătoriților. 


După moartea tatălui său Hrisant a început să-L mărturisească pe Hristos pe faţă şi 
să vieţuiască în văzul lumii aşa cum se cuvine unui creştin, aşa făcând şi întreaga 
casă a lui, soţia lui Daria şi toate slugile. 


În timpul domniei lui Numerian au venit şi prigonirile, iar Hrisant şi Daria au fost 
cumplit chinuiţi pentru credinţa lor în Hristos. 


Chiar toționarul Claudius, văzând puterea şi răbdarea acestor nobili mucenici pre- 
cum şi minunile care se întâmplau în timpul agoniei lor, a îmbrățişat credinţa în 
Hristos împreună cu toată casa lui. Pentru aceasta Claudius a fost omorât prin 
înecare. Amândoi fiii lui au fost de asemenea omorâţi prin decapitare. Soţia lui, 
după ce şi-a rostit rugăciunile, a fost omorâtă prin spânzurare. 


Daria a rămas atât de neclintită în torturile sălbatice la care a fost supusă, încât pă- 
gânii au început să strige: „Daria este zeiţă!" 


La urmă torționarii au hotărât ca Hrisant şi soţia lui Daria să fie îngropaţi de vii în 
gropi adânci, astupate cu pietre: aşa s-au înfățişat înaintea lui Dumnezeu aceste su- 
flete nobile, mai tari decât diamantul. Mai târziu, deasupra acestei gropi s-a înălțat 
o biserică. 


Dar până atunci, creştinii obişnuiau să se strângă într-o peşteră situată lângă acea- 
stă groapă, unde făceau rugăciuni întru pomenirea mucenicilor Hrisant şi Daria. 


Auzind aceasta, păgânii au atacat obştea creştinilor, i-au omorât pe toți şi au 
astupat peştera. Omorându-i, păgânii nu au făcut decât să trimită în Impărăția 
Cerurilor pe această sfântă obşte a creştinilor iubitori de Hristos şi de mucenicii 
Lui. 


Slăviții mucenici Hrisant şi Daria, precum şi obştea creştinilor cea împreună cu 
dânşii, printre care Diodor, preotul şi Marian, diaconul au luat mucenicia pentru 
Hristos la Roma, la anul 284 după Hristos. 

Cântare de laudă la Sfinţii mucenici Hrisant şi Daria 





Sfântul Hrisant pe soţia lui Daria o sfătuieşte: 
Minciuna la spate departe arunc-o, 

Fecioară, 

Și chipul cioplit Dumnezeu 

Nu-l socoti; 

Lumea adevărul 

Nu-l va putea grăi niciodată. 


Hristos Dumnezeu Singur, 

EI este adevărul, 

Unul Dumnezeu nevăzut este adevărul, 
Adevărul Preasfintei Treimi. 


EI a făcut toate câte sunt şi se văd, 
Și oştirile celor fără de trup. 


Iar peste toată zidirea 
Pe om l-a creat 
şi stăpân l-a făcut. 

Cel Unul, Viu şi Nemuritor, 


Din pământ dă viaţă spre folosinţa 


oamenilor. 


El pe ei îi îmbracă bogat cu duh puternic. 
Bogăţie duhovnicească îmbelşugată 


Ne este nouă sufletul nostru, 
îmbrăcat în ţărâna 
Acestui trup. 


De suflet să grijim cu dragoste, 
Iubită Daria, 

Precum Hristos a grijit 

De Mireasa Lui, Biserica. 


O, fecioară, dispreţuieşte trupul, 
Căci el nu duce decât 
La durere şi la suspin. 


Dumnezeu la vasul gol al trupului 
Nu cată, 

Ci EI voieşte floarea cea scumpă 
Ce creşte din el. 


O, fecioară, iată noi 

Cu moartea suntem înveşmântaţi, 
Iată moartea mâine ne culege: 

Să ne împodobim aşadar sufletele 
Cu floarea scumpă a virtuţilor, 
Să semănăm sămânţa scumpă 

A florii virtuţilor 

Cu credinţă în Hristos, 

Să o acoperim cu nădejde 

Și cu dragoste, 


Să o udăm cu Duhul de Viaţă Dătător, 
Să o plivim de buruienile păcatului, 


Și să o lăsăm să crească frumos, 
Floarea evlaviei, 

Floarea milostivirii, 

Floarea pocăinţei, 

Floarea răbdării, 

Floarea înfrânării, 
Floarea ascultării. 


Cântare a cerului este sufletul tău, 
Fecioară. 


Fie sufletul tău, 
Fecioară, 

Grădină înflorită de mai, 
îmbălsămată. 


În ea Dumnezeu locuiască, 
Cel care Sieşi a zidit-o. 


Fecioara Daria 

Pe logodnicul ei soț 

Hrisant îl ascultă, 

Și cu dragoste sufletul 

Prin el lui Hristos şi-l cunună. 


Ea trupul la chinuri şi-l dă, 
Cu Hrisant împreună, 


Soțul ei, duhovnicescul ei frate iubit. 


Pe ei Dumnezeu în Rai îi sădeşte 
In grădina cea scumpă, 
Raiul mult iubit. 

ei ice 
Sfântul Hrisant, frescă, mănăstirea Decani, Serbia, sec. XIV 
Atunci au fost pârâţi la prefectul Celerin, iar acesta i-a dat pe mâna tribunului 
militar Claudiu şi astfel, a început martiriul lor. Răbdarea şi stăruința mucenicilor 
l-au uimit însă pe Claudiu, care împreună cu soţia sa Ilaria, şi cei doi fu ai lor, 
Iason şi Mavros, şi odată cu ei şi ostaşii acestuia, au crezut în Hristos. 

În cele din urmă, Sfinţii Hrisant şi Daria au fost aruncaţi într-o groapă adâncă şi 
îngropaţi de vii, primindu-şi, astfel, cununa mucenicească în anul 283 d. Hr. 





9 lie a 
NY Acei 


Sfinţii Hrisant şi Daria, manuscris georgian, mănăstirea Iviron, Athos, sec. XV 


Tropar: Mucenicii Tăi, Doamne, Hrisant şi Daria, întru nevoinţele lor, cununile 
nestricăciunii au dobândit de la Tine, Dumnezeul nostru; că având puterea Ta, pe 
chinuitori au învins; zdrobit-au şi ale demonilor neputincioase îndrăzniri. Pentru 
rugăciunile lor, mântuieşte sufletele noastre, Hristoase Dumnezeule. 


Sedealnă: Frumuseţea cea prea aleasă ai dorit-o şi frumuseţile cele văzute le-ai 
trecut cu vederea şi prin cuvintele tale cele de aur ai adus la Hristos, mucenice 

Hrisant, fericite, pe Daria cea mărită, care a răbdat chinuri şi pe tirani i-a ruşinat. 
Cu care, împreună, adu-ţi aminte de noi toţi, cei ce săvârşim cu credință pomenirea 
voastră. 


Pentru rugăciunile Sfinţilor mucenici Hrisant şi Daria, Doamne, lisuse Hristoase, 
miluieşte-ne! 


Sursa: https://www.pemptousia.ro/2014/03/sfintii-hrisant-si-daria- 19-martie/ 

Sfinţii Crisant şi Daria (sec. al III-lea) (soţi martiri) 





Istorisirea martiriului Sfântului Crisant şi al soţiei sale, Daria, le-a dat scriitorilor 
bisericeşti prilejul de a expune pe larg frământările sufleteşti şi încercările prin care 
aveau de trecut cetăţenii romani din înalta societate în drumul spre Hristos. Pornind 
de la întrebările şi răspunsurile, în general, scurte, consemnate de actele oficiale şi 
de la relatarea sumară a faptelor privitoare la convertirea, judecarea şi executarea 
martirilor, scriitorii de mai târziu au întocmit tablouri vii, în care să poată fi citite 
cu claritate gândurile şi sentimentele fericiților eroi ai credinţei şi minunata lucrare 
a puterii şi bunătăţii divine. 


Istoria Sfântului martir Crisant începe cu venirea la putere a împăratului roman 
Valerian (253-260), când nobilul Polemius este chemat de la Alexandria la Roma 
şi 1 se oferă unul dintre primele locuri în Senatul roman. El vine împreună cu fiul 
său, Crisant, un tânăr deosebit de înzestrat, care îi obosise pe profesorii din 
Alexandria cu întrebările lui despre problemele mari ale sensului şi valorii vieţii 
umane. Ajuns în Capitala Imperiului, el continuă cu pasiune cercetările sale; citeşte 
cu nesaţ operele marilor filosofi, discută cu retori şi scriitori, dar nu află răspunsul 
care să-i aducă liniştea. 


Atunci, Dumnezeu răspunde dorinţei sale după adevăr, dispunând astfel lucrurile 
încât să ia cunoştinţă de Sfânta Evanghelie. După ce a citit-o cu deosebită atenţie, a 
simţit cum în sufletul său a coborât o lumină dulce şi a spus: 

Odată, aflându-se într-o călătorie în afara Romei, l-a întâlnit pe pustnicul Carpofar, 
care îşi petrecea zilele într-o peşteră, în rugăciune şi citirea cărților sfinte. După 
mai multe zile de discuţii, nobilul Crisant a cerut şi a primit Sfântul Botez. 


La întoarcerea în oraş, cei din casă au observat o schimbare totală în purtările lui şi, 
spre uimirea lor, l-au auzit vorbind despre Hristos şi despre frumuseţea învă- 
țăturilor sale. Înspăimântaţi, l-au înştiințat pe Polemius, atrăgându-i atenţia că 
purtarea lui Crisant i-ar putea aduce mari neplăceri şi chiar să-l compromită în faţa 
împăratului. Plin de mânie, tatăl porunceşte să fie aruncat în închisoare şi să nu i se 
dea decât foarte puţină mâncare, până ce îşi va reveni. 


Ca un adevărat iubitor al lui Hristos, tânărul nobil a simţit o bucurie nespusă, 
gândindu-se că participă la suferinţele învățătorului său divin şi, în loc să arate 
părere de rău pentru starea în care se afla, el a devenit mai convins şi mai hotărât în 
credinţa sa. 


În faţa acestei situaţii, Polemius, sfătuit de unii prieteni, a recurs la un alt mijloc. A 
poruncit să se pregătească un ospăț splendid, cu cele mai frumoase sclave care să 
servească la masă, iar Crisant să fie îmbrăcat în veșmintele sale cele mai preţioase. 
Adus în mijlocul oaspeților, tânărul a înţeles primejdia în care se afla şi, spun 
Actele martiriului său, a recurs la arma mântuirii, rugăciunea: 






Abia a terminat rugăciunea şi toate 
fetele care se aflau în sală au căzut într-un somn adânc, din care nu au putut fi 
trezite decât după ce au fost transferate într-o altă cameră. 


Polemius a cerut ajutorul unei preotese a zeiţei Minerva, o tânără deosebit de 
frumoasă şi inteligentă, cu o mare putere de convingere. Daria, acesta era numele 
preotesei, a îmbrăcat podoabele ei fermecătoare şi s-a prezentat în faţa lui Crisant. 
„Ceea ce mă aduce alături de tine nu este o pasiune josnică, ci rugămintea cu 
lacrimi a tatălui tău, care doreşte să te întorci la cultul slăvit al zeilor noştri”, a 
început Daria. 


Crisant a răspuns: 

Actele martiriului Sfântului Crisant consemnează în continuare o discuţie înde- 
lungată, de fapt, o critică la adresa cultului zeilor. 


Crisant spune: „Voi mă constrângeţi să venerez ca zei nişte blocuri de piatră 
îmbinate între ele cu cuie şi plumb. Crezi că pot să ador eu un Jupiter desfrânat, 
un Mercur hoţ, un Hercule asasin, o Veneră neruşinată? Ce fel de dumnezeire 
poți recunoaşte tu, Daria, în aceşti criminali? Noi nu trebuie să venerăm şi Să 
iubim decât fiinţele care strălucesc printr-o sfinţenie desăvârşită şi o glorie fără 
pată. Or, ce sfinţenie afli în Saturn, care-şi devorează copiii îndată după 
naştere? Şi ce este lăudabil în tatăl său, Jupiter, asasin şi uzurpator, care a 
comis atâtea crime câte zile a trăit? Și ce putem spune despre sfinţenia Junonei, 
a zeiței Palas sau a zeiţei Venus?... Sunt de plâns cei care cinstesc şi venerează 
asemenea zei”. 


Daria răspunde: „Știu foarte bine că toate acestea nu sunt decât ficțiuni ale 
poeţilor şi nu merită nici o atenţie; dar de ce nu ţii seamă de ceea ce ne învaţă 
filosofii? Ei ne arată că toate divinităţile reprezintă alegoric forţele vii ale 
Universului. Saturn este timpul, Jupiter - Soarele, Junona - aerul, Venera - 
focul, Neptun - marea, Ceres - Pământul; şi aşa sunt toate zeitățile”, 


La această explicaţie, Crisant întreabă: „Atunci, de ce să fabricăm imagini ale lor 
şi apoi să le venerăm? Dacă pământul este o zeiţă, nu ar trebui să împartă daruri 
adoratorilor săi? Or, pământul nu oferă nimic celor care îl adoră, ci numai celor 
care îl muncesc... Și la fel se întâmplă cu toate elementele naturii. Ele sunt 
create pentru a fi de folos oamenilor, ca un dar al bunătăţii lui Dumnezeu. Este 
deci o nebunie să adorăm nişte obiecte care ne sunt inferioare. Acela merită 
închinarea şi recunoştinţa noastră, care ne-a dăruit aceste lucruri... ” 


Cuvintele lui Crisant au convins-o pe Daria să renunţe la cultul zeilor şi să ceară 
Sfântul Botez. Pentru a da satisfacţie lui Polemius, s-au căsătorit în mod oficial, 
dar s-au hotărât să-şi consacre lui Dumnezeu fecioria lor. 


Viaţa fericită a celor doi soţi a provocat o mare mişcare de convertire la credinţa 
creştină şi de practicare a castităţii perfecte în căsătorie. 


Tribunul Claudiu, considerând că Daria şi Crisant sunt vinovaţi de cele ce se 
petreceau, i-a supus la diferite chinuri, dar toate instrumentele de tortură s-au 
sfărâmat şi, în cele din urmă, chiar călăii cereau să devină creştini. 

Daria a fost dusă într-o casă de prostituție, cu intenția de a fi dezonorată. 
Dumnezeu a intervenit printr-un leu ce a scăpat din circ şi a alergat la locul infam, 
unde a apărat-o pe Daria de toate primejdiile. 


Deoarece încercările de a-i face să se întoarcă la cultul zeilor au rămas zadarnice, 
prefectul oraşului, sau poate chiar împăratul Valerian în persoană, a dat poruncă să 
fie îngropaţi de vii într-o nisipărie, în afara oraşului, după poarta Salaria. Această 
pedeapsă a fost hotărâtă şi pentru a aplica legea care cerea ca vestalele ce au 
renunţat la virginitate să fie îngropate de vii. 


Strâns uniţi sufleteşte în viaţa lor pământească, Crisant şi Daria nu au fost 
despărțiți nici la moarte, nici în mormânt. 


Creştinii au săpat în acel loc o galerie subterană în care au aşezat cu cinste trupurile 
martirilor. Când au venit peste un an să serbeze ziua martirului, fiind denunţaţi 
prefectului, acesta a dat ordin să se închidă gura galeriei şi să fie păziţi de ostaşi. 


După ce Biserica şi-a recăpătat libertatea şi papa Demesus a început restaurarea 
catacombelor, galeria a fost deschisă din nou şi în faţa ochilor înmărmuriţi a celor 
de faţă a apărut o privelişte tulburătoare: o mulțime de schelete întinse pe pământ, 
între care se puteau distinge trupuri de copii, bărbaţi, femei şi preoți, purtând încă 
în mâini vasele de argint cu care celebraseră tainele sfinte. Papa Demesus a dat 
ordin să nu se schimbe nimic, a zidit galeria, lăsând doar o mică deschizătură, prin 
care se vedeau sfintele relicve. 


Din nefericire, galeria a fost devastată de către goți, atunci când au invadat Roma, 
şi nu a mai rămas decât cripta cu osemintele Sfinţilor Crisant şi Daria. 


În secolul al IX-lea, relicvele celor doi soţi au fost transferate la Abația „Sfântului 
Avold”, din Metz, în Nordul Franţei. 


Numele personal Crisant, cu forma feminină Crisanta, provine din limba greacă şi 
este derivat din alăturarea cuvintelor Chryson = aur şi anthos = floare, însemnând 
„floare de aur” (ca şi cuvântul crizantemă). Astăzi se întâlneşte foarte rar. 


Prenumele Daria, cu forma masculină Darie, este de origine din îndepărtata Persie; 
el a fost purtat de mulți regi, printre care Darius I, al lui Istaspe, amintit în Scri- 
soarea a III-a a lui Eminescu. În limba persană apare ca un nume compus din două 
cuvinte care, alăturate, au înţelesul de „om care posedă bunuri” sau „om care 
menţine binele” 

Căsătoria cale spre sfinţenie - Sfinţii Hrisant şi Daria 


CĂSĂTORIA 


cale spre sfințenie 


VIEŢILE SFINȚILOR CĂSĂTORIȚI 





19 martie 
Alexandria, Atena şi Roma 


Hrisant a fost fiul unui om de neam domnesc şi senator, pe nume Polemon, care s-a 
mutat de la Alexandria la Roma. Hrisant a primit cea mai bună educaţie clasică cu 
putinţă, dar mintea şi sufletul său tânjeau după ceva mai mare. 


Văzându-i foamea duhovnicească şi înşelarea minţii pricinuită de învățătura pă- 
gânească, Atotmilostivul Dumnezeu i-a pus în mână cărțile Evangheliilor şi ale 
Faptelor Apostolilor, pe care citindu-le, i s-a descoperit Adevărul lui Hristos. Apoi 
a aflat un învăţător, pe preotul Carpofor, care i-a dat şi mai multă învăţătură şi l-a 
botezat. 


Atunci Polemon a cerut unei frumoase tinere, o renumită filozoafă din Atena, pe 
nume Daria, să se căsătorească cu fiul său şi să-l facă să-şi schimbe cugetul în 
privinţa creştinismului. Planul a dat roade grabnice, dar nu aşa cum nădăjduia tatăl. 


Hrisant s-a însurat cu Daria, dar curând a adus-o la adevărata filozofie - la adevărul 
şi viaţa în Hristos - şi ea s-a botezat. EI a înduplecat-o să trăiască cu el în feciorie, 
ca amândoi să se poată dărui mai deplin slujirii în Hristos. 

După moartea lui Polemon, ei şi-au mărturisit deschis credinţa în Hristos, învă- 
țându-i pe oameni despre curăţia vieţuirii, infrânare şi bucuria vieţii afierosite lui 
Dumnezeu. Mulţi au crezut şi i-au urmat. 


Dar închinătorii la idoli n-au putut suferi să-şi vadă puterile curmate şi lucrările 
ruinate de bunătatea acelei cuvioase perechi. Deci i-au pârăt eparhului, învi- 
novăţindu-i că învaţă pe femei să-şi lase soţii şi să urmeze lui Hristos. 


Şi arătându-şi ei cu tărie dăruirea faţă de Hristos, au fost puşi la chinuri. Însă Dum- 
nezeu i-a ajutat aşa de minunat că, suferind chinurile cu atâta vitejie, însuşi călăul, 
pe nume Claudie, s-a făcut creştin cu toată familia. Pentru aceasta el şi familia sa 
au suferit mucenicia. 


Hrisant şi Daria au fost supuşi la mai mari chinuri, pe care Daria le-a răbdat cu 
atâta vitejie, că păgânii au strigat: „Daria este o zeiţă!” 


La urmă ei au fost îngropaţi de vii într-un puț adânc şi acoperiţi cu pietre. Mai 
târziu s-a zidit o biserică în acel loc. 


Aceşti soți propovăduitori şi împreună mucenici pentru Hristos au plecat din 
această viaţă către palatele cereşti în anul 283, la Roma, sub domnia împăratului 
Numerian. 


Din „Căsătoria , cale spre sfinţenie” 
Ed. Sophia 2001 

Sfânta muceniţă Ilaria, dimpreună cu Claudiu tribunul, soțul său, şi cei doi fii, 
Iason şi Mavru (19 martie) 





Aceştia împreună cu preotul Diodor şi diaconul Marian pătimiră cu Sfinții mu- 
cenici Hrisant şi Daria (pomeniți deopotrivă în ziua de 19 martie). 


Tribunul Claudiu îmbrățişă credinţa în lisus Hristos şi primi botezul împreună cu 
soţia sa Ilaria și fiii lor, Iason şi Mavru, cu toţi ai casei, chiar şi soldaţii. 


Când împăratul Numerian (283-284) află acest lucru, porunci să fie osândiți la 
moarte. Astfel Sfântul Claudiu fu înecat în mare, iar copiilor şi soldaților săi li se 
tăiară capetele. 


Creştinii înmormântară sfintele moaşte ale mucenicilor într-o peşteră, unde Sfânta 
Ilaria mergea adesea la rugăciune. 

Intr-o zi, fiind urmărită, Sfânta Ilaria fu prinsă şi dusă spre chinuire. Sfânta îi rugă 
să o lase puţin să se roage şi făcând aceasta îşi dădu sufletul în mâinile Domnului. 
Un slujitor o îngropă în aceeaşi peşteră unde odihnea familia sa. 

Moaştele Sfinţilor mucenici Hrisant şi Daria descoperite în Reggio Emilia - 
Italia 





Potrivit sinaxarelor creştine, cei doi sfinţi ar fi fost ucişi în secolul III, după ce ar fi 
convins mai mulți romani să se convertească la religia despre lisus Hristos, Fiul lui 
Dumnezeu. Cu toate că nu se poate afirma că cele două schelete aparțin 100% lui 
Chrysanthus şi Dariei, specialişti consideră că toate dovezile tind spre această 
concluzie. 


În 2008, muncitorii care lucrau la renovarea catedralei din Reggio Emilia, din 
nordul Italiei, au descoperit peste 300 de oase umane într-o criptă sigilată aflată 
sub altarul lăcaşului de cult. După o analiză amănunțită, arheologii au ajuns la 
concluzia că oasele formează două schelete aproape complete, unul de bărbat şi 
celălalt al unei femei, aflaţi într-o stare bună de sănătate la momentul morţii lor. 
Cele două cranii însă au fost descoperite într-un seif al catedralei, unde se crede că 
ar fi fost mutate în urmă cu circa 5 secole. 


Analiza scheletului feminin a dus la concluzia că aparține unei femei care a murit 
în jurul vârstei de 20 de ani (fapt confirmat apoi şi de rezultatele ADN). Echipa de 
arheologi au suspectat că s-ar afla în fața rămăşiţelor Dariei, care, potritivit 
legendei, ar fi fost o fecioară vestală înainte de a se converti la creştinism. În 
schimb, cel de-al doilea schelet prezintă trăsăturile unuia masculin, dar unele oase 
nu par a fi pe deplin dezvoltate, ceea ce sugerează că bărbatul ar fi avut în jur de 
17-18 ani la momentul decesului, ceea ce i-a determinat pe specialişti că creadă că 
ar putea fi rămăşiţele lui Chrysanthus. De asemenea, nici un schelet nu prezintă 

urme de uzură fizică, ceea ce indică faptul că cei doi proveneau din straturile 
superioare ale societăţii romane. În plus, în oase s-au găsit urme de plumb, ceea ce 
era o boală exclusiv a aristocraților, deoarece acest metal era prezent în instalaţiile 
sanitare ale oraşului, care ajunseseră preponderent în casele celor bogaţi. 


În urma datării cu carbon, s-a ajuns la concluzia că cei doi au fost ucişi undeva 
între anul 80 şi anul 340 d. Hr., ceea ce întăreşte şi mai mult supoziţiile 
arheologilor, deoarece sursele istorice afirmă că Daria şi Chrysanthus au fost mar- 
tirizaţi în 283. 


Martiriul celor doi sfinţi romani 





Chrysanthus a fost fiul unui senator roman bogat şi s-a convertit la creştinism din 
adolescenţă. La aflarea veştii, tatăl său a făcut tot ceea ce era posibil pentru a-l 
determina pe fiul său să renunţe la noua religie, inclusiv a aranjat ca acesta să se 
căsătorească cu vestala Daria. Una din motivații este legată de mentalitatea din 
Roma Antică, unde se credea că religia şi politica sunt interdependente şi orice 
schimbare a uneia o afectează şi pe cealaltă. 


Planul senatorului roman a eşuat, deoarece Chrysanthus a convertit-o pe Daria la 
creştinism, iar cei doi au jurat ca fiecare să îşi păstreze fecioria, lucru contrar 
normelor sociale din Roma antică. Mai mult decât atât, cei doi au început şi o 
operă de misionariat în rândul romanilor. Pentru acţiunile lor, cei doi au fost 
arestaţi şi torturați. Pedeapsa tipică pentru o vestală care şi-a încălcat jurământul ar 
fi fost moartea prin înfometare, iar pentru convertirea la creştinism ar fi urmat să 
fie obligată să se prostitueze. Înainte de momentul convertirii Dariei, mai erau doar 


Ar Dr dr Dr Dr dr Dr dr dr dr dr Ar dr dr e de dr A de Ar A rr 


Xp PP IP IP IP 3 E II II 2 2 E E E E XXX 


De De de De Dr Dr De De De De De dr Dr de De De dr De Dr Dr De de de dr drd 


6 vestale, iar abandonarea vechii religii păgâne era privită drept un semn rău pentru 
viaţa oraşului. 


Chrysanthus a fost trimis la închisoare, iar Daria obligată să se prostitueze. Totuşi 
cei doi martiri au fost salvaţi prin intermediul unor miracole - închisoarea s-a 
transformat într-o grădină, iar Daria a fost protejată de o leoaică. Cei doi sunt în 
final condamnaţi la moarte, fiind îngropaţi de vii în Roma. 


Traducerea şi adaptarea: Pr. loan Valentin Istrati 

Viorica Văscu - Sfintele femei, modele de viaţă - Sfânta muceniţă Daria, 
model al femeilor culte şi emancipate 





Daria s-a născut în Atena în timpul împăratului păgân Numerian. Familia sa se 
număra printre cele mai înstărite din regiune, iar educaţia fetei a fost pe măsură. A 
devenit una dintre cele mai de seamă şi mai înțelepte fecioare care aduceau jertfă 
zeilor la templu. Dar pe toate le întrecea frumuseţea ei. Din fire era curioasă, iar 
asta a îndemnat-o să citească foarte mult. Oriunde își făcea apariţia era în centrul 
atenției, iar publicul era captat. 


De aceea nu s-a mirat când senatorul Polemon din Alexandria a venit în persoană 
să o cunoască şi să o ceară în căsătorie pentru fiul lui, Hrisant. Desigur, şi-a pus 
nenumărate întrebări, de ce nu a venit logodnicul în persoană, dar la aceste neli- 
niști, senatorul i-a răspuns că fiului său creștinii i-au furat mintea şi s-a botezat. 
Datoria ei, pentru care a și ales-o senatorul, era să îl farmece cu frumusețea ei şi să 
îl facă să renunţe la crezul lui, pentru a aduce din nou jertfă zeilor. Pentru o fată cu 
educația şi inteligenţa ei, această căsătorie a venit şi ca o provocare, pe care a 
acceptat-o mai mult pentru a se testa pe sine. 


În acest fel, Daria a ajuns să locuiască în Alexandria alături de socrul său, sena- 
torul Polemon, şi de soţul ei Hrisant. Imediat după nuntă, cei doi tineri au fost 
închişi într-o cameră pentru a se cunoaşte şi unde urma ca Daria să îşi înceapă 
misiunea pentru care a fost adusă. 

Spre surprinderea ei, Hrisant era un tânăr frumos la chip, tânăr şi de o inteligenţă 
superioară. Încă din primele momente de singurătate cu el, ea începe să îi vor- 
bească frumos, să îi descopere slăbiciunile pe urma cărora să îi poată întuneca min- 
ţile. Încercările ei nu dau roade, iar Daria începe să fie iritată, rănită în orgoliu, iar 
apoi intrigată de acest tânăr. Așa că începe să vorbească cu el pentru a descoperi ce 
l-a îndemnat spre creștinism. 


Astfel, Hrisant i-a povestit că, încă de mic, a fost educat să creadă în zei. Tatăl său 
l-a trimis să studieze la cele mai bune şcoli ale vremii, din Roma, dar totul a fost în 
zadar. Cu cât citea şi învăţa mai mult, cu atât în sufletul lui se năşteau mai multe 
întrebări cărora nu le găsea răspuns, până când s-a întâlnit cu preotul creştin Cri- 
stofor care i-a înmânat un exemplar al Sfintei Scripturi. Acesta a fost momentul 
când vălul de pe ochii lui a căzut şi a cunoscut adevărata credinţă. 


Daria l-a ascultat intrigată, întrebându-se ce poate cuprinde o simplă carte, încât să 
îl facă pe un tânăr așa de luminat şi educat să se întoarcă împotriva tatălui său. 


Hrisant a întrebat-o: „Pentru ce vă închinaţi pământului, văzduhului şi mării? Dacă 
pământul într-adevăr este zeu, precum voi ziceţi, apoi se cade că vouă, închi- 
nătorilor săi, să vă dea toate roadele fără a voastră osteneală, nearîndu-se, nici 
săpându-se. Dacă şi marea este zeu, apoi să înoţi pe ea fără vâsle; să te ducă ori 
unde vei voi şi să aştepţi peşte, nu din vânare sau din osteneala ta, ci, închinându-te 
mării ca unui zeu, prin rugăciune să ceri cele ce-ţi trebuie.” 


Aceste cuvinte au pus-o pe gânduri pe fecioară. lar Hrisant a continuat: toate 
acestea, pământ, văzduh şi mare „cu voia lui Dumnezeu slujesc la trebuinţele ome- 
neşti. Cu porunca Ziditorului său, adăpându-se pământul cu ploaie şi cu rouă de sus 
şi cu razele soarelui încălzindu-se, răsar seminţele, cresc răsadurile şi aduc în vre- 
me cuviincioasă roadele. Pentru aceasta, pe Unul Dumnezeu, Făcătorul, care pe 
toate le-a zidit şi nouă spre viaţă ni le-a dat, datori suntem a-L cinsti, iar nu 
lucrurile cele date nouă de Dânsul. Căci şi copiii care învaţă în şcoli, nu dau cinste 
cărticelelor, scândurilor şi hârtiilor, ci dascălilor. Deci, tămăduindu-se bolnavul, 
nu-i dă doctoriei închinăciune şi mulțumire pentru tămăduirea sa, ci doctorului care 
l-a tămăduit.” 


Ascultându-l, inima Dariei nu mai era liniștită, întrebările legate de zeii săi erau tot 
mai multe, iar soţul său i-a răspuns la toate. I-a vorbit despre bunătatea, despre 
iubirea şi despre Împărăţia lui Dumnezeu. Încet, încet zilele treceau iar ea s-a 
convins că adevărata viață frumoasă este în religia soțului ei. Așa că au hotărât 
împreună să trăiască în curăţenie şi feciorie. Se rugau împreună, posteau şi se 

pregăteau pentru botezul Dariei. Văzându-i mereu împreună, senatorul Polemon 
era conins că a câştigat. După un an de la nunta fiului său el a murit, iar toată 
averea a rămas în grija lui Hrisant. 


Soții au construit împreună două case, una în grija Dariei, una în grija lui Hrisant. 
Aici adunau și alți tineri creştini care hotărau să trăiască în curăţenie și rugăciune. 
Și se adunau tot mai mulți. Acest lucru deranja pe tot mai mulţi, astfel au fost 
pârâți eparhului Chelerin, care a trimis oști şi i-a arestat pe amândoi. I-au supus la 
chinuri groaznice, dar, cu ajutorul lui Dumnezeu, erau mereu păziți şi scăpați. 
Mulţi dintre cei ce asistau la suferințele lor se botezau şi credeau în Hristos. 


Dacă pe Hrisant îl băteau, pe Daria au trimis-o într-o casă de toleranță pentru a fi 
batjocorită. Dar Dumnezeu a trimis un leu pentru a o păzi, iar animalul nu lăsa pe 
nimeni să se apropie de ea. O asculta şi o păzea. Văzând acestea, prigonitorii au 
hotârât să dea foc casei şi astfel să moară împreună fecioara şi leul. Dar Daria i-a 
vorbit cu blândeţe leului spunându-i să plece în pădure fără a răni pe nimeni, iar ea 
a 1eşit afară. 


Sfârşitul celor doi soți a fost tot împreună, au fost aruncaţi într-o groapă și acoperiți 
cu pietre şi nisip. După moartea lor, mormântul a devenit loc de pelerinaj. În apro- 
piere era o peşteră în care se adunau creştinii pentru a se ruga Sfinţilor mucenici şi 
oficiau Sfânta Liturghie. Aflând despre acest lucru, guvernatorul a pus să fie zidită 
intrarea în peșteră cu tot cu creştini înăuntru. Atunci au murit foarte mulți clerici şi 
mărturisitori. 


Numele Daria este de origine persană şi se poate traduce prin „a face bine”. Sfânta 
muceniță este pomenită în calendarul creștin alături se soțul său Hrisant în data de 
19 marue. 


Sursa: 
https://radiorenasterea.ro/sfanta-mucenita-daria-model-al-femeilor-culte-si-emancipate/ 

Orthodoxwiki - Sfântul mucenic Hrisant al Romei 





Sfântul, slăvitul şi drepteredinciosul mucenic Hrisant este un sfințit mucenic care a 
fost ucis în jurul anului 283 d.Hr.. EI este prăznuit pe 19 martie împreună cu soția 
sa, Sfânta Daria. 


Viaţa 


Hrisant a fost singurul copil al unui nobil alexandrin care locuia la Roma. El a 
primit cea mai bună educaţie pe care o putea primi cineva în acea vreme şi, după ce 
a citit cărțile păgâne care vorbeau despre creştinism, a decis să afle el însuşi despre 
noua religie. 


A primit o copie a celor Patru Evanghelii şi a Faptelor Apostolilor. EI le-a citit 
repede şi s-a convertit la creștinism. 


Tatăl său, după ce a aflat de convertirea fiului său, a încercat să-l ispitească pe 
Hrisant cu câteva prostituate. Hrisant le-a alungat pe toate şi şi-a păstrat fecioria. 


Într-un final, tatăl său, aflat în culmea exasperării, i-a aranjat căsătoria cu o preo- 
teasă fecioară a Atenei, pe nume Daria. Hrisant a fost de acord să se căsătorească, 
dar i-a spus Dariei că el intenționează să trăiască în castitate. Și Daria dorea să-şi 
păstreze situația feciorelnică şi s-a convertit la creştinism în ziua căsătoriei lor. 


Impăratul Numerian, simțindu-se ameninţat de numărul mare de oameni pe care 
Daria şi Hrisant i-au convertit, a decis să-l tortureze pe Hrisant. 

Atât Hrisant cât şi Daria au primit moarte mucenicească fiind puşi într-o groapă 
mare în pământ, după aceea fiind acoperiţi cu stânci, care i-au zdrobit încet, până la 
moarte, în anul 283 d.Hr.. 


Imnografie 


Tropar, glasul al 4-lea: Mucenici Tăi, Doamne, Hrisant şi Daria, întru nevoinţele 
lor cununile nestricăciunii au dobândit de la Tine, Dumnezeul nostru, că având 
tăria Ta, pe chinuitori au învins; zdrobit-au şi ale demonilor neputincioase în- 
drăzniri. Pentru rugăciunile lor, mântuieşte sufletele noastre, Hristoase Dum- 
nezeule. 


Condac, glasul al 2-lea: Luminători luminoşi arătându-vă, dumnezeieştilor mu- 
cenici Hrisant şi Daria, cu lumina minunilor voastre străluciți toată făptura, risipind 
pururea noaptea cea adâncă a neputinţelor; rugați-vă lui Hristos Dumnezeu să ne 
dăruiască nouă mare milă. 


Iconografie 
Dionisie din Furna arată că Sfântul mucenic Hrisant se zugrăveşte ca un tânăr fără 


barbă, iar alături de el Sfânta muceniță Daria (Erminia picturii bizantine, Sophia, 
Bucureşti, 2000, p. 200). Poartă în mână o cruce, semnul muceniciei lor. 

Orthodoxwiki - Sfânta muceniţă Daria 





Sfânta muceniță Daria a trăit în secolul al III-lea, fiind martirizată împreună cu 
soțul ei, Sfântul Hrisant, în anul 283 d.Hr. 


Prăznuirea ei în Biserica Ortodoxă se face pe 19 martie. 
Viaţa 


Sfânta Dania, în tinereţea ei, a fost preoteasă într-un templu păgân din Atena. I-a 
fost impus să se mărite cu Sfântul Hrisant, ca să îl convingă pe acesta să aban- 
doneze creştinismul. 


Când Hrisant i-a spus că vor trăi împreună în curăţie precum fratele şi sora, ea a 
fost de acord, dovedind că şi ea şi-a dorit să rămână fecioară. S-a convertit la 
creștinism în ziua nunții ei. 


Apoi, treptat, ea a convertit un număr din ce în ce mai mare de călugăriţe, fapt ce l- 
a îngrijorat pe împăratul roman, Numerian. 


Numerian a trimis-o pe Daria la un bordel ca să îi piardă fecioria, dar de fiecare 
dată când un bărbat se apropia de ea, un leu o apăra. Văzând că nu poate fi 
pângărită, Numerian a condamnat-o la tortură prin lapidare. Păgânii, dacă au văzut 
că rezistă torturii, au strigat: "Daria este o zeiţă! Daria este o zeiță!" 

Tribunul militar Claudiu, căruia i se dăduse sarcina să-i tortureze pe Hrisant şi 
Daria, văzând curajul cu care aceştia răbdau chinurile, arătându-se ei mai presus de 
ele, s-a schimbat și a crezut în Hristos, atât el cât și soţia lui Ilaria şi cei doi fu ai 
lor, lason și Mavru, şi o dată cu ei şi toţi soldaţii care se găseau sub conducerea lui 
Claudiu, care cu toţii laolaltă au primit cununa muceniciei în ziua a nouăsprezecea 
a lunii martie. 


Lui Claudiu, legându-i-se o piatră de grumaz, a fost aruncat în adânc de apă; fulor 
lui şi celorlalți ostași li s-au tăiat capetele cu sabia. Ei sunt cu toții prăznuiţi tot pe 
19 marue. 


După ore lungi de tortură, Daria, împreună cu curatul ei soţ, au fost aruncaţi într-o 
groapă mare în pământ. Groapa a fost apoi acoperită cu piatră, provocându-le o 
moarte lentă. Se întâmpla aceasta în anul 283 d.Hr., la 19 martie. 


Imnografie 


Tropar, glasul al 4-lea: Mucenici Tăi, Doamne, Hrisant şi Daria, întru nevoinţele 
lor cununile nestricăciunii au dobândit de la Tine, Dumnezeul nostru, că având 
tăria Ta, pe chinuitori au învins; zdrobit-au şi ale demonilor neputincioase în- 
drăzniri. Pentru rugăciunile lor, mântuieşte sufletele noastre, Hristoase Dum- 
nezeule. 


Condac, glasul al 2-lea: Luminători luminoşi arătându-vă, dumnezeieştilor mu- 
cenici Hrisant şi Daria, cu lumina minunilor voastre străluciți toată făptura, risipind 
pururea noaptea cea adâncă a neputinţelor; rugaţi-vă lui Hristos Dumnezeu să ne 
dăruiască nouă mare milă. 


Iconografie 


Dionisie din Furna arată că Sfântul mucenic Hrisant se zugrăveşte ca un tânăr fără 
barbă, iar alături de el Sfânta muceniță Daria (Erminia picturii bizantine, Sophia, 
Bucureşti, 2000, p. 200). Dionisie nu dă indicaţii de reprezentare pentru Sfânta 
muceniță Daria, dar potrivit Vieţii sfintei mucenice, aceasta se zugrăvește tot 
tânără. Poartă în mână o cruce, semnul muceniciei lor. 

Sfinții Mucenici HRISANT și DARIA 





Hrisant a fost fiul nobilului Polemie. Tatăl său l-a dus la Roma 

|! gi ce et : A : 
bd „ÎN timpul împăratului Numerian (283-284) pentru a studia. 

A Insă, Hristant a îmbrățişat, aici, învățătura creştină şi II propovăduia 
DA pe Mântuitorul lisus Hristos. EI fost botezat de Cristofor, 

d un preot creştin care i-a explicat şi tainele creștinismului. 

Y Tatăl său a încercat în multe feluri să îşi convingă fiul să renunțe 

Îr la credința creştină. A încercat, chiar, să îl căsătorească 
cu o tânără fecioară pe nume Daria, una dintre cele mai înțelepte 
Îr slujitoare ale zeiței Atena. Toate încercările au fost în zadar, 

A căci Daria a trecut şi ea la creştinism. După un an, Polemie a murit, 
DA d lăsând toată averea fiului său. Hrisant şi Daria au zidit în Roma 
Wu două case mari, două mănăstiri, una pentru bărbați, 

A a lui Hrisant şi a alta pentru femei, a Dariei. In cele din urmă, 

4 Hrisant şi Daria au fost prinşi de prefectul Celerin care i-a 
d închis de vii într-o peşteră 

Bucuraţi-vă, Sfinţilor mucenici Hrisant şi Daria! 

